qundao/data-zh-poetry huggingface dataset:
横塘
作者：许景衡
朝代：宋
体裁：五言律诗

好在横塘水，人今去几年。秋光空到地，霁色自连天。伐石围高岸，诛茅驾短椽。归欤此心在，何苦利名牵。
横塘
作者：许景衡
朝代：宋

春日横塘绿渺漫，扁舟欲去重盘桓。
谁教向晚亷纤雨，又作残春料峭寒。
横塘
作者：许景衡
朝代：宋

春日横塘绿渺漫，扁舟欲去重盘桓。谁教向晚廉纤雨，又作残春料峭寒。
横山阁
作者：许景衡
朝代：宋

一笑楼头属晚晴，我曹此乐最难名。玉樽浮蚁一样白，青眼与山相对横。个里风流终古在，世间荣利过云轻。未应暮色催归思，天外娟娟新月生。
横山阁
作者：许景衡
朝代：宋

一笑楼头属晚晴，我曹此乐最难名。
玉樽浮蚁一様白，青眼与山相对横。
箇裏风流终古在，世间荣利过云轻。
未应暮色催归思，天外娟娟新月生。
次江文韵
作者：许景衡
朝代：宋

钓濑沉沉月一钩，鱼龙夜夜尽回头。狂奴活计非公意，乞与江湖万里秋。学道谁言百不忧，栏干尽日倚楼头。须知横雨千山暮，不比西风一叶秋。扰扰争棋局与筹，也知一著在前头。终朝下手浑无处，为底无人问奕秋。请公早早泛虚舟，多少行人在渡头。看取清风起蘋末，片帆歘过五湖秋。平生有志慕前修，叹息因循渐白头。端向岁寒看松柏，始知凡木不禁秋。
次江文韵·其一
作者：许景衡
朝代：宋

钓濑沉沉月一鈎，鱼龙夜夜尽回头。
狂奴活计非公意，乞与江湖万里秋。
次江文韵·其一
作者：许景衡
朝代：宋

钓濑沉沉月一钩，鱼龙夜夜尽回头。狂奴活计非公意，乞与江湖万里秋。
次江文韵·其三
作者：许景衡
朝代：宋

扰扰争棋局与筹，也知一著在前头。终朝下手浑无处，为底无人问奕秋。
次江文韵·其三
作者：许景衡
朝代：宋

扰扰争碁局与筹，也知一着在前头。
终朝下手浑无处，为底无人问奕秋。
次江文韵·其二
作者：许景衡
朝代：宋
体裁：七言绝句

学道谁言百不忧，栏干尽日倚楼头。须知横雨千山暮，不比西风一叶秋。
次江文韵·其五
作者：许景衡
朝代：宋

平生有志慕前修，叹息因循渐白头。端向岁寒看松柏，始知凡木不禁秋。
次江文韵·其五
作者：许景衡
朝代：宋

平生有志慕前修，嘆息因循渐白头。
端向岁寒看松柏，始知凡木不禁秋。
次江文韵·其四
作者：许景衡
朝代：宋

请公早早泛虚舟，多少行人在渡头。
看取清风起苹末，片帆歘过五湖秋。
次江文韵·其四
作者：许景衡
朝代：宋

请公早早泛虚舟，多少行人在渡头。看取清风起蘋末，片帆歘过五湖秋。
次经臣见寄之韵
作者：许景衡
朝代：宋

召节来金阙，扁舟望石门。家山秋渺渺，烟水暮昏昏。竟失临分语，徒伤远别魂。慇勤谢池月，相对宿江村。
次经臣见寄之韵
作者：许景衡
朝代：宋

召节来金阙，扁舟望石门。
家山秋渺渺，烟水暮昏昏。
竟失临分语，徒伤远别魂。
慇懃谢池月，相对宿江村。
次陈留
作者：许景衡
朝代：宋
体裁：五言律诗

裋褐驱羸马，依然寒气侵。春风官柳细，红日雪泥深。蔼蔼多佳气，飞飞亦好音。宁辞去家远，魏阙旧驰心。
次韵似之运使奉呈左经臣兄二首
作者：许景衡
朝代：宋

江海閒来久，篇章老更新。蒿莱犹自饱，天地岂吾贫。旧友今持节，诸郎亦可人。应怜未归客，白首尚红尘。酒胆他年大，诗名近世无。山林多避寇，里巷笑为儒。老去慵开眼，秋来欲染须。凉风千万里，的的为南图。
次韵似之运使奉呈左经臣兄二首·其一
作者：许景衡
朝代：宋
体裁：五言律诗

江海閒来久，篇章老更新。蒿莱犹自饱，天地岂吾贫。旧友今持节，诸郎亦可人。应怜未归客，白首尚红尘。
次韵似之运使奉呈左经臣兄二首·其二
作者：许景衡
朝代：宋

酒胆他年大，诗名近世无。
山林多避冦，里巷笑为儒。
老去慵开眼，秋来欲染鬚。
凉风千万里，的的为南图。
次韵似之运使奉呈左经臣兄二首·其二
作者：许景衡
朝代：宋

酒胆他年大，诗名近世无。山林多避寇，里巷笑为儒。老去慵开眼，秋来欲染须。凉风千万里，的的为南图。
次韵兄长见示二首
作者：许景衡
朝代：宋

拜命辞南国，携孥客上京。尘沙惊老眼，江海梦归程。酾酒谁思我，看云赖有兄。遥知倚栏啸，天阔暮潮平。此境本无尘，端居更可人。林园稍成趣，风月转相亲。暇日已卜筑，他年待乞身。绝胜贪梦好，临老种松筠。
次韵兄长见示二首·其一
作者：许景衡
朝代：宋
体裁：五言律诗

拜命辞南国，携孥客上京。尘沙惊老眼，江海梦归程。酾酒谁思我，看云赖有兄。遥知倚栏啸，天阔暮潮平。
次韵兄长见示二首·其二
作者：许景衡
朝代：宋
体裁：五言律诗

此境本无尘，端居更可人。林园稍成趣，风月转相亲。暇日已卜筑，他年待乞身。绝胜贪梦好，临老种松筠。
次韵冯吉老
作者：许景衡
朝代：宋
体裁：七言律诗

马蹄长厌软红尘，欲去虚名意亦欣。壮士宁为东阁客，故人休诵北山文。到家留语应如鹤，出岫无心恐似云。我亦有田江海曲，年来舍已为谁耘。
次韵卢彦升
作者：许景衡
朝代：宋
体裁：七言律诗

同场名辈敢争锋，想见当年赋咏工。苒苒星霜今欲老，拳拳畎亩独怀忠。羊肠已失千重险，鹏翼方看万里风。应笑长安徒索米，不知鼯鼠技将穷。
次韵周共叔五首
作者：许景衡
朝代：宋

问学探前圣，声名自妙年。何疑待价玉，却计买山钱。北极云垂地，西江水接天。扁舟如有约，吾亦赋归田。黄卷开三馆，红尘又几年。病多须药物，旅寓费囊钱。旧学宁无意，斯文祇任天。轩轩千里鹤，可但戏芝田。乡国兵戈息，仍闻大有年。欲寻江上宅，预办酒家钱。好句烦招隐，馀生且乐天。向来真可笑，舍己别耘田。赐环初就日，弛担又逾年。老矣怀三径，归欤有几钱。报君惭犬马，恋阙望云天。但得邻颜巷，宁论负郭田。邻并端如约，追随可判年。稻粱当富岁，鱼蟹不论钱。春到花开处，霜馀橘熟天。清尊长啸傲，沧海半桑田。
次韵周共叔五首·其一
作者：许景衡
朝代：宋
体裁：五言律诗

问学探前圣，声名自妙年。何疑待价玉，却计买山钱。北极云垂地，西江水接天。扁舟如有约，吾亦赋归田。
次韵周共叔五首·其三
作者：许景衡
朝代：宋

乡国兵戈息，仍闻大有年。
欲寻江上宅，预办酒家钱。
好句烦招隐，余生且乐天。
向来真可笑，舍己别耘田。
次韵周共叔五首·其三
作者：许景衡
朝代：宋

乡国兵戈息，仍闻大有年。欲寻江上宅，预办酒家钱。好句烦招隐，馀生且乐天。向来真可笑，舍己别耘田。
次韵周共叔五首·其二
作者：许景衡
朝代：宋

黄卷开三馆，红尘又几年。
病多须药物，旅寓费嚢钱。
旧学宁无意，斯文祇任天。
轩轩千里鹤，可但戱芝田。
次韵周共叔五首·其二
作者：许景衡
朝代：宋

黄卷开三馆，红尘又几年。病多须药物，旅寓费囊钱。旧学宁无意，斯文祇任天。轩轩千里鹤，可但戏芝田。
次韵周共叔五首·其五
作者：许景衡
朝代：宋

邻并端如约，追随可判年。
稻粱当富岁，鱼蟹不论钱。
春到花开处，霜余橘熟天。
清尊长啸傲，沧海半桑田。
次韵周共叔五首·其五
作者：许景衡
朝代：宋

邻并端如约，追随可判年。稻粱当富岁，鱼蟹不论钱。春到花开处，霜馀橘熟天。清尊长啸傲，沧海半桑田。
次韵周共叔五首·其四
作者：许景衡
朝代：宋
体裁：五言律诗

赐环初就日，弛担又逾年。老矣怀三径，归欤有几钱。报君惭犬马，恋阙望云天。但得邻颜巷，宁论负郭田。
次韵姚伯遇
作者：许景衡
朝代：宋

从事惭非才，日觉有不如。
丐閒得祠馆，回首谢荣途。
古来陋巷人，饮水乐有余。
利势与名节，二者常难俱。
次韵姚伯遇
作者：许景衡
朝代：宋

从事惭非才，日觉有不如。丐閒得祠馆，回首谢荣途。古来陋巷人，饮水乐有馀。利势与名节，二者常难俱。
次韵寄卢行之三首
作者：许景衡
朝代：宋

万叠遥山锁暮烟，一江秋水渺连天。凭栏正是滕王处，下榻谁知孺子贤。闻道白鱼方切玉，更饶黄雀正披绵。一樽吟啸无馀事，说著尘埃却可怜。莫厌喧哗近市廛，且欣空阔对江天。挥毫曾不靳珠玉，列斝何须问圣贤。南浦西山云漠漠，夕阳芳草思绵绵。飞笺远寄京尘里，多谢星轺尚见怜。扑扑金猊嘘白烟，峨峨画阁插青天。杯盘洒落有馀韵，翰墨风流追昔贤。远岫长堆翠羽被，晚霞碎拍胭脂绵。铜章更有诗家子，横写绪馀犹可怜。
次韵寄卢行之三首·其一
作者：许景衡
朝代：宋

万叠遥山锁暮烟，一江秋水渺连天。凭栏正是滕王处，下榻谁知孺子贤。闻道白鱼方切玉，更饶黄雀正披绵。一樽吟啸无馀事，说著尘埃却可怜。
次韵寄卢行之三首·其一
作者：许景衡
朝代：宋

万迭遥山锁暮烟，一江秋水渺连天。
凭栏正是滕王处，下榻谁知孺子贤。
闻道白鱼方切玉，更饶黄雀正披绵。
一樽吟啸无余事，说着尘埃却可怜。
次韵寄卢行之三首·其三
作者：许景衡
朝代：宋

扑扑金猊嘘白烟，峨峨画阁插青天。杯盘洒落有馀韵，翰墨风流追昔贤。远岫长堆翠羽被，晚霞碎拍胭脂绵。铜章更有诗家子，横写绪馀犹可怜。
次韵寄卢行之三首·其三
作者：许景衡
朝代：宋

扑扑金猊嘘白烟，峩峩画阁插青天。
杯盘洒落有余韵，翰墨风流追昔贤。
远岫长堆翠羽被，晚霞碎拍臙脂绵。
铜章更有诗家子，横写绪余犹可怜。
次韵寄卢行之三首·其二
作者：许景衡
朝代：宋

莫厌喧哗近市廛，且欣空阔对江天。挥毫曾不靳珠玉，列斝何须问圣贤。南浦西山云漠漠，夕阳芳草思绵绵。飞笺远寄京尘里，多谢星轺尚见怜。
次韵寄卢行之三首·其二
作者：许景衡
朝代：宋

莫厌喧譁近市廛，且欣空阔对江天。
挥毫曾不靳珠玉，列斝何须问圣贤。
南浦西山云漠漠，夕阳芳草思绵绵。
飞笺远寄京尘裏，多谢星轺尚见怜。
次韵张县丞贺三贡士
作者：许景衡
朝代：宋

贡籍初登郡学生，海隅草木也欣荣。
一乡三秀真希阔，大笔千言岂猥并。
乐育从来推绛帐，作新何止换丹楹。
会看腾跃如夫子，淡墨高高掲姓名。
次韵张县丞贺三贡士
作者：许景衡
朝代：宋

贡籍初登郡学生，海隅草木也欣荣。一乡三秀真希阔，大笔千言岂猥并。乐育从来推绛帐，作新何止换丹楹。会看腾跃如夫子，淡墨高高揭姓名。
次韵张敏叔筠轩
作者：许景衡
朝代：宋
体裁：七言绝句

兰陵公子留题后，野草閒花变四时。惟有此君犹好在，年年添得岁寒枝。
次韵彦崇游三洞
作者：许景衡
朝代：宋
体裁：五言律诗

两溪寻胜处，三洞得偕行。涧外云犹湿，山深谷应声。留连看龙跃，来往计牛鸣。回首林间寺，疏钟报晚晴。
次韵戴人达游灵隐
作者：许景衡
朝代：宋
体裁：七言绝句

春来几度过灵山，不觉穿林锦箨斑。可是人间未炎热，冷泉终日自潺潺。
次韵戴禹功游净梵退居
作者：许景衡
朝代：宋

泮宫人物最清修，杖履时寻水石幽。已听老僧谈出处，更邀逐客共赓酬。浮云过眼空千古，巨浸观身袛一沤。风彼舞雩宜有得，圣门更欲与公游。
次韵戴禹功游浄梵退居
作者：许景衡
朝代：宋

泮宫人物最清修，杖履时寻水石幽。
已聴老僧谈出处，更邀逐客共赓酬。
浮云过眼空千古，巨浸观身袛一沤。
风彼舞雩宜有得，圣门更欲与公游。
次韵戴禹功父子游灵隐
作者：许景衡
朝代：宋
体裁：七言律诗

闻道飞来太怪生，薄游聊与问山名。陀罗布影于中好，笃耨飘香分外清。猿在僧呼虽旧事，鹤鸣子和亦真情。晚来归路还潇洒，袅袅青烟十里城。
次韵曾光叔昙县尉
作者：许景衡
朝代：宋
体裁：七言律诗

我今自笑菌生庵，才读君诗舌本甘。未暇清修齐腊八，要陪游冶趁春三。极知世外交从好，却厌尘中富贵酣。溪老绝无名利念，不谋耕凿即渔蚕。
次韵杨时可戏高潜翁
作者：许景衡
朝代：宋

青衫白马佳公子，山东豪俊知名氏。平生青云期自至，仓庾一官聊复尔。丞公家风继伯起，笑渠飏糠两眼眯。乘田委吏古不耻，端恐前言戏之耳。
次韵杨时可戏高潜翁
作者：许景衡
朝代：宋

青衫白马佳公子，山东豪俊知名氏。
平生青云期自至，仓庾一官聊復尔。
丞公家风继伯起，笑渠扬糠两眼眯。
乘田委吏古不耻，端恐前言戱之耳。
次韵江左司
作者：许景衡
朝代：宋
体裁：七言绝句

长空翳翳木落处，流水浑浑沙尽头。安得此身生羽翼，眼中长见钓台秋。
次韵江民表寄王圣时六首
作者：许景衡
朝代：宋

先生脱尘屣，酉室八十年。物态日纷纭，此境长湛然。问道满函丈，孰云无世缘。茫茫天地间，所乐乃一廛。燕坐亦何为，柏子炷炉烟。前辈不可见，吾犹及此老。洒然忘鄙吝，岂复叹枯槁。微言破聋瞽，从之恨不早。况有樗栎年，庶几松柏操。先生为首肯，人人有吾道。我亦斯人徒，鸟兽可同群。隐居岂我意，裋褐老海门。物理有悟会，明镜无尘痕。似闻钓台老，劝饱千里莼。岂为饮啜兴，端念父子亲。谏省坐何事，南迁临岭峤。天命已在我，谁能赋鵩鸟。第怀平生友，坐隔湖海杳。生还桐水上，尺素寓襟抱。鸡黍傥可期，千载有同调。居士不溷俗，已判此生间。钓台经世志，谔谔在朝端。出处固不同，相对即欢颜。乖违限南北，奋迅无羽翰。此心日相见，未应劳永叹。天地吾一气，万物吾一身。纷纷梏形体，末学蔽多闻。二老独超然，早以德为邻。昭昭此心理，千古无故新。寄声发妙蕴，一视世间人。
次韵江民表寄王圣时六首·其一
作者：许景衡
朝代：宋
体裁：古风

先生脱尘屣，酉室八十年。物态日纷纭，此境长湛然。问道满函丈，孰云无世缘。茫茫天地间，所乐乃一廛。燕坐亦何为，柏子炷炉烟。
次韵江民表寄王圣时六首·其三
作者：许景衡
朝代：宋

我亦斯人徒，鸟兽可同羣。
隐居岂我意，裋褐老海门。
物理有悟会，明镜无尘痕。
似闻钓台老，劝饱千里莼。
岂为饮啜兴，端念父子亲。
次韵江民表寄王圣时六首·其三
作者：许景衡
朝代：宋

我亦斯人徒，鸟兽可同群。隐居岂我意，裋褐老海门。物理有悟会，明镜无尘痕。似闻钓台老，劝饱千里莼。岂为饮啜兴，端念父子亲。
次韵江民表寄王圣时六首·其二
作者：许景衡
朝代：宋

前辈不可见，吾犹及此老。洒然忘鄙吝，岂复叹枯槁。微言破聋瞽，从之恨不早。况有樗栎年，庶几松柏操。先生为首肯，人人有吾道。
次韵江民表寄王圣时六首·其二
作者：许景衡
朝代：宋

前辈不可见，吾犹及此老。
洒然忘鄙吝，岂復嘆枯槁。
微言破聋瞽，从之恨不早。
况有樗栎年，庶几松柏操。
先生为首肯，人人有吾道。
次韵江民表寄王圣时六首·其五
作者：许景衡
朝代：宋

居士不溷俗，已判此生间。钓台经世志，谔谔在朝端。出处固不同，相对即欢颜。乖违限南北，奋迅无羽翰。此心日相见，未应劳永叹。
次韵江民表寄王圣时六首·其五
作者：许景衡
朝代：宋

居士不溷俗，已判此生间。
钓台经世志，谔谔在朝端。
出处固不同，相对即欢颜。
乖违限南北，奋迅无羽翰。
此心日相见，未应劳永嘆。
次韵江民表寄王圣时六首·其六
作者：许景衡
朝代：宋

天地吾一气，万物吾一身。纷纷梏形体，末学蔽多闻。二老独超然，早以德为邻。昭昭此心理，千古无故新。寄声发妙蕴，一视世间人。
次韵江民表寄王圣时六首·其六
作者：许景衡
朝代：宋

天地吾一气，万物吾一身。
纷纷梏形体，末学蔽多闻。
二老独超然，早以德为邻。
昭昭此心理，千古无故新。
寄声发妙藴，一视世间人。
次韵江民表寄王圣时六首·其四
作者：许景衡
朝代：宋

谏省坐何事，南迁临岭峤。
天命已在我，谁能赋鵩鸟。
第怀平生友，坐隔湖海杳。
生还桐水上，尺素寓襟抱。
鷄黍傥可期，千载有同调。
次韵江民表寄王圣时六首·其四
作者：许景衡
朝代：宋

谏省坐何事，南迁临岭峤。天命已在我，谁能赋鵩鸟。第怀平生友，坐隔湖海杳。生还桐水上，尺素寓襟抱。鸡黍傥可期，千载有同调。
次韵王功达见寄
作者：许景衡
朝代：宋

乌府参风宪，鲰生负德音。投閒虽白首，体国尚丹心。天上浮云散，江边秋色深。第知歌击壤，宁复赋愁霖。
次韵王功达见寄
作者：许景衡
朝代：宋

乌府参风宪，鲰生负德音。
投閒虽白首，体国尚丹心。
天上浮云散，江边秋色深。
第知歌击壤，宁復赋愁霖。
次韵王经国
作者：许景衡
朝代：宋

人生皆有役，我亦事川涂。
崎岖荡兀中，此境常晏如。
永怀贤令尹，出处与道俱。
起予亦多矣，诗句乃其余。
次韵王经国
作者：许景衡
朝代：宋

人生皆有役，我亦事川涂。崎岖荡兀中，此境常晏如。永怀贤令尹，出处与道俱。起予亦多矣，诗句乃其馀。
次韵经臣见赠
作者：许景衡
朝代：宋

犬羊无故事喧争，惆怅中原失太平。天上风霜方鼓动，人间草木已欣荣。共怀前日千龄遇，谁使蒙尘万里行。泪眼时时望沧海，百川渺渺向东倾。
次韵经臣见赠
作者：许景衡
朝代：宋

犬羊无故事喧争，惆怅中原失太平。
天上风霜方鼓动，人间草木已欣荣。
共怀前日千龄遇，谁使蒙尘万里行。
泪眼时时望沧海，百川渺渺嚮东倾。
次韵邦直中秋夜月
作者：许景衡
朝代：宋
体裁：七言律诗

秋半风高天四垂，去年曾此赏清辉。素娥可爱还依旧，游子谁知尚未归。望极星辰皆北拱，兴阑乌鹊自南飞。一声水调何人唱，莫惜淋浪酒湿衣。
次韵郑希仲
作者：许景衡
朝代：宋

周诗三百篇，强半出愤激。少陵嗣真作，千载无匹敌。嗟我亦何为，苦心等莲菂。平时一千首，弃掷随瓦砾。朝隮不成雨，安用横天霓。吾僚一何妙，笔下飞霹雳。青天与白日，奴隶皆知觌。况是个中人，固应厌饥惄。入幕盛红莲，不才惭散栎。勉哉摅婉画，稚弱安纺绩。
次韵郑希仲
作者：许景衡
朝代：宋

周诗三百篇，强半出愤激。
少陵嗣真作，千载无匹敌。
嗟我亦何为，苦心等莲菂。
平时一千首，弃掷随瓦砾。
朝隮不成雨，安用横天霓。
吾僚一何妙，笔下飞霹雳。
青天与白日，奴隶皆知觌。
况是箇中人，固应厌饥惄。
入幕盛红莲，不才惭散栎。
勉哉摅婉画，稚弱安纺绩。
次韵酬胡元宾
作者：许景衡
朝代：宋

天地一逆旅，此行适同涂。
等是驱驰人，何者为不如。
一念有忻厌，慊然顾赢余。
安得如吾子，不与世俗俱。
次韵酬胡元宾
作者：许景衡
朝代：宋

天地一逆旅，此行适同涂。等是驱驰人，何者为不如。一念有忻厌，慊然顾赢馀。安得如吾子，不与世俗俱。
次韵陈仲山见寄
作者：许景衡
朝代：宋
体裁：五言律诗

风雨江湖梦，衣裳京洛尘。人生皆物役，海内岂吾贫。丈室虽多病，邻翁或可亲。杖藜元有约，会见往来频。
次韵陈季修
作者：许景衡
朝代：宋
体裁：七言律诗

綵衣初寄水边村，学子纷纷已满门。闻道诗书多旨趣，固知师友有渊源。声名在子那能掩，志业如余岂足论。应笑倦飞归已晚，结庐开径近云根。
次韵黄尧翁南漪堂书事
作者：许景衡
朝代：宋

南漪胜槩压西湖，珍重瀛洲肯寓居。红藕自欣归赋咏，杜鹃应叹早驱除。烟收露下鸣皋鹤，风定波平在藻鱼。个里凭栏知有得，绝胜闭户病相如。
次韵黄尧翁南漪堂书事
作者：许景衡
朝代：宋

南漪胜槩压西湖，珍重瀛洲肯寓居。
红藕自欣归赋咏，杜鹃应嘆早驱除。
烟收露下鸣皋鹤，风定波平在藻鱼。
箇裏凭栏知有得，绝胜闭户病相如。
款某大理坟
作者：许景衡
朝代：宋
体裁：五言律诗

丹笔持平久，清时属望深。谁怜一抔土，长负百年心。旧友多高谊，诸郎亦好音。独惭门下客，流落但悲吟。
江
作者：许景衡
朝代：宋
体裁：五言绝句

江边问舟子，潮落几时回。野店无灯火，还须明月来。
江楼
作者：许景衡
朝代：宋
体裁：五言绝句

江水去无边，江楼思渺然。西风挂帆席，一一是归船。
江边行
作者：许景衡
朝代：宋

江边煮盐女，日垦沙中土。闻道潮乾土有花，肩负争先汗如雨。经年鬻盐赴官市，屋里藜羹淡如水。谁家滋味尽八珍，猫狗食馀随帚尘。
江边行
作者：许景衡
朝代：宋

江边煮盐女，日垦沙中土。
闻道潮干土有花，肩负争先汗如雨。
经年鬻盐赴官市，屋裏藜羮淡如水。
谁家滋味尽八珍，猫狗食余随帚尘。
池上
作者：许景衡
朝代：宋

十里西城去，春风水拍堤。画船帘幕动，别殿筦弦齐。勿觉仙山远，相将醉路迷。红尘竞回首，斜日杏花西。
池上
作者：许景衡
朝代：宋

十里西城去，春风水拍堤。
画船帘幕动，别殿筦絃齐。
勿觉仙山远，相将醉路迷。
红尘竞回首，斜日杏花西。
泗州堂
作者：许景衡
朝代：宋
体裁：七言绝句

投宿山房第二回，壁间题字已尘埃。簿书奔走浑无定，更解偷閒几度来。
浄光旻老几上见吕少逸诗轴二绝·其一
作者：许景衡
朝代：宋

白髪庞眉一老僧，扫除缘事室如冰。
案头唯有新诗轴，自说风流令尹能。
浄光旻老几上见吕少逸诗轴二绝·其二
作者：许景衡
朝代：宋
体裁：七言绝句

天涯此日逢周子，海内今年得吕侯。自笑种顽终不比，可怜迂阔暗相投。
浮屠二首
作者：许景衡
朝代：宋

浮屠有冲衍，少小已隽伟。身虽束异教，性实嗜书史。千言挥洒顷，妙语如翻水。嗟嗟静阁中，斯人今已矣。成象有至行，既冠逃浮图。与游何其多，一一士大夫。毛发不及？，破衲常如如。轩槛已陈迹，来者犹嗟吁。
浮屠二首·其一
作者：许景衡
朝代：宋

浮屠有冲衍，少小已隽伟。
身虽束异敎，性实嗜书史。
千言挥洒顷，妙语如飜水。
嗟嗟静阁中，斯人今已矣。
浮屠二首·其一
作者：许景衡
朝代：宋

浮屠有冲衍，少小已隽伟。身虽束异教，性实嗜书史。千言挥洒顷，妙语如翻水。嗟嗟静阁中，斯人今已矣。
浮屠二首·其二
作者：许景衡
朝代：宋

成象有至行，既冠逃浮图。与游何其多，一一士大夫。毛发不及？，破衲常如如。轩槛已陈迹，来者犹嗟吁。
浮屠二首·其二
作者：许景衡
朝代：宋
体裁：古风

成象有至行，既冠逃浮图。与游何其多，一一士大夫。毛发不及�，破衲常如如。轩槛已陈迹，来者犹嗟吁。
浮屠二首·其二
作者：许景衡
朝代：宋

成象有至行，既冠逃浮图。
与游何其多，一一士大夫。
毛髪不及𩮜，破衲常如如。
轩槛已陈迹，来者犹嗟吁。
海上
作者：许景衡
朝代：宋

江阔浑无际，潮平更不流。鱼龙方鼓跃，凫鸭共沉浮。别岸多云树，斜阳一钓舟。蓬莱如可到，当与子同游。
海上
作者：许景衡
朝代：宋

江阔浑无际，潮平更不流。
鱼龙方鼓跃，鳬鸭共沉浮。
别岸多云树，斜阳一钓舟。
蓬莱如可到，当与子同游。
清陂堂
作者：许景衡
朝代：宋

当年平翠看青嶂，枕上长教捲画帘。
今日清陂堂裏宿，寒波万顷浸银蟾。
人间好景无如此，物外清游岂易兼。
富贵功名非我事，尚容山水乐无厌。
清陂堂
作者：许景衡
朝代：宋

当年平翠看青嶂，枕上长教捲画帘。今日清陂堂里宿，寒波万顷浸银蟾。人间好景无如此，物外清游岂易兼。富贵功名非我事，尚容山水乐无厌。
清陂堂
作者：许景衡
朝代：宋

簿领他年解印归，尚怜江上子鱼肥。扁舟不学鸱夷子，只要清陂作钓矶。午枕攲时睡思迟，含风百顷碧琉璃。人生适意当如许，莫遣尘埃外客知。取次题诗留屋壁，从他传唱落渔家。禅翁好事还堪笑，枉却青青一尺纱。
清陂堂·其一
作者：许景衡
朝代：宋
体裁：七言绝句

簿领他年解印归，尚怜江上子鱼肥。扁舟不学鸱夷子，只要清陂作钓矶。
清陂堂·其三
作者：许景衡
朝代：宋
体裁：七言绝句

取次题诗留屋壁，从他传唱落渔家。禅翁好事还堪笑，枉却青青一尺纱。
清陂堂·其二
作者：许景衡
朝代：宋

午枕攲时睡思迟，含风百顷碧琉璃。人生适意当如许，莫遣尘埃外客知。
清陂堂·其二
作者：许景衡
朝代：宋

午枕欹时睡思迟，含风百顷碧琉璃。
人生适意当如许，莫遣尘埃外客知。
渡淮
作者：许景衡
朝代：宋

我观淮之源，东行已千里。
扁舟一日下长淮，似与故人相见喜。
不知渡越几涧谷，清澈尚尔无泥滓。
澹然端肯与我俱，试问故人能有几。
荡云沃日穷眼界，茫茫直与天相似。
万艘络绎鼓风蒲，翳翳尘飞明镜裏。
况闻水伯时恶剧，雷击风掀浪山起。
岂知生处极幽深，清浅涓涓一泓尔。
吾闻古来养心者，扩而充之亦如此。
自惭学问太迂疏，十载不离蛙井底。
潢污断港何足道，所得未能充口耳。
忽惊浩浩东倾海，会令百川皆遶指。
君看厚地一撮土，本来也是无多子。
人间万事须自强，嗟我蹉跎今老矣。
渡淮
作者：许景衡
朝代：宋

我观淮之源，东行已千里。扁舟一日下长淮，似与故人相见喜。不知渡越几涧谷，清澈尚尔无泥滓。澹然端肯与我俱，试问故人能有几。荡云沃日穷眼界，茫茫直与天相似。万艘络绎鼓风蒲，翳翳尘飞明镜里。况闻水伯时恶剧，雷击风掀浪山起。岂知生处极幽深，清浅涓涓一泓尔。吾闻古来养心者，扩而充之亦如此。自惭学问太迂疏，十载不离蛙井底。潢污断港何足道，所得未能充口耳。忽惊浩浩东倾海，会令百川皆绕指。君看厚地一撮土，本来也是无多子。人间万事须自强，嗟我蹉跎今老矣。
温岭界上
作者：许景衡
朝代：宋
体裁：七言绝句

岭北无端去抱关，岭旁便是旧家山。回头试觅归时路，只在行人顷步间。
潜清室
作者：许景衡
朝代：宋

世途溷尘土，道人独潜清。
隐几方丈间，凛然玉壶冰。
湖山自拱揖，风月时将迎。
未能役济胜，久客媿吾缨。
潜清室
作者：许景衡
朝代：宋

世途溷尘土，道人独潜清。隐几方丈间，凛然玉壶冰。湖山自拱揖，风月时将迎。未能役济胜，久客愧吾缨。
焚香蓝帐中酷似梅花
作者：许景衡
朝代：宋

江南腊雪不到地，六出枝头也逼真。万里塞垣从簿领，五年驿使绝音尘。谁知斗帐回残梦，却有炉烟作早春。草木无情聊假合，谢他知有个中人。
焚香蓝帐中酷似梅花
作者：许景衡
朝代：宋

江南腊雪不到地，六出枝头也逼真。
万里塞垣从簿领，五年驿使绝音尘。
谁知斗帐回残梦，却有鑪烟作早春。
草木无情聊假合，谢他知有箇中人。
献王祠
作者：许景衡
朝代：宋

列国提封倚乐亭，九河分处见孤城。池台钓罢人何在，邱垄春来草自生。遗像丹青皆旧物，斯民箫鼓漫新声。谁能特表平生事，祝史从官得币牲。
献王祠
作者：许景衡
朝代：宋

列国提封倚乐亭，九河分处见孤城。
池台钓罢人何在，邱壠春来草自生。
遗像丹青皆旧物，斯民箫鼓漫新声。
谁能特表平生事，祝史从官得币牲。
王义夫召饭鳌山亭诗
作者：许景衡
朝代：宋

海上闻三岛，人间占几州。孤城临鸟道，雄构压鳌头。缥缈层轩外，萦纡一径幽。鸣琴常有暇，飞盖许同游。平野连天阔，洪河绕塞流。清风驱酷暑，畏日得新秋。麦破银丝净，茶烹玉蕊浮。官联惭蹇浅，恩纪独绸缪。牢落登高赋，驱驰为食谋。从公时晤语，不复叹淹留。
王义夫召饭鳌山亭诗
作者：许景衡
朝代：宋

海上闻三岛，人间占几州。
孤城临鸟道，雄构压鳌头。
缥缈层轩外，萦纡一径幽。
鸣琴常有暇，飞盖许同游。
平野连天阔，洪河遶塞流。
清风驱酷暑，畏日得新秋。
麦破银丝浄，茶烹玉蘂浮。
官联惭蹇浅，恩纪独绸缪。
牢落登高赋，驱驰为食谋。
从公时晤语，不復叹淹留。
王经国生辰
作者：许景衡
朝代：宋
体裁：七言律诗

试问何时得异材，斗杓插子近旬来。文星已作人间瑞，阳气方从地底回。何有摩挲话铜狄，要看清浅半蓬莱。斯民再岁蒙休泽，多少欢声入寿杯。
环翠轩
作者：许景衡
朝代：宋

横塘归路尚间关，环翠轩中几往还。山水祇应随处好，不劳回首白云间。好是清风五月寒，便教忙杀也盘桓。最怜池水荷花满，不与诗翁一处看。
环翠轩·其一
作者：许景衡
朝代：宋
体裁：七言绝句

横塘归路尚间关，环翠轩中几往还。山水祇应随处好，不劳回首白云间。
环翠轩·其二
作者：许景衡
朝代：宋
体裁：七言绝句

好是清风五月寒，便教忙杀也盘桓。最怜池水荷花满，不与诗翁一处看。
璧山堂
作者：许景衡
朝代：宋

在处看山多间断，经行尤喜得斯堂。画屏簇簇连千室，古璧苍苍绕四旁。忆昨服官叨内府，祗供严祀属新阳。天涯寓目徒增感，一觉钧天梦帝乡。
璧山堂
作者：许景衡
朝代：宋

在处看山多间断，经行尤喜得斯堂。
画屏簇簇连千室，古璧苍苍遶四旁。
忆昨服官叨内府，祗供严祀属新阳。
天涯寓目徒增感，一觉钧天梦帝乡。
甲辰春作
作者：许景衡
朝代：宋

香火祠庭即隐沦，谁知未许作閒人。
一抛夜雨横塘宿，三见东风石液春。
当宁照临齐日月，余生报効绝涓尘。
尚寛九死怜多病，乞与江湖自在身。
甲辰春作
作者：许景衡
朝代：宋

香火祠庭即隐沦，谁知未许作閒人。一抛夜雨横塘宿，三见东风石液春。当宁照临齐日月，馀生报效绝涓尘。尚宽九死怜多病，乞与江湖自在身。
登清胜堂呈长兄
作者：许景衡
朝代：宋

幽居在山腰，斯堂近山顶。松竹琐阴翳，轩窗辟光炯。先生为题榜，醉墨重九鼎。登临属秋半，摇落江山迥。独鸟点晴空，斜阳乱帆影。相将举网去，鸣榔尽渔艇。含情寓毫端，羞涩对清景。却忆初来时，积雪照高岭。馀香舞寒梅，芳意萌野杏。英英座中客，玉树凌风并。天涯叹沦落，谁使脱陷阱。怆然抚陈迹，晓梦惊初醒。年来饱经事，百念欲灰冷。君恩等山岳，此意犹耿耿。何当伸报效，万一免罪眚。杖屦时往来，壶觞欲酩酊。樊笼戢鸿鹄，末俗多蛙黾。此心端不谬，馀生亦何幸。但恐主人瞋，尘沙污异境。
登清胜堂呈长兄
作者：许景衡
朝代：宋

幽居在山腰，斯堂近山顶。
松竹琐阴翳，轩窗闢光炯。
先生为题榜，醉墨重九鼎。
登临属秋半，揺落江山迥。
独鸟点晴空，斜阳乱帆影。
相将举网去，鸣榔尽渔艇。
含情寓毫端，羞涩对清景。
却忆初来时，积雪照高岭。
余香舞寒梅，芳意萌野杏。
英英座中客，玉树凌风并。
天涯叹沦落，谁使脱陷穽。
怆然抚陈迹，晓梦惊初醒。
年来饱经事，百念欲灰冷。
君恩等山岳，此意犹耿耿。
何当伸报効，万一免罪眚。
杖屦时往来，壶觞欲酩酊。
樊笼戢鸿鹄，末俗多蛙黾。
此心端不谬，余生亦何幸。
但恐主人瞋，尘沙污异境。
白沙驿吊辛氏
作者：许景衡
朝代：宋

剑溪激流湍，狠石森戈殳。剑山皆壁立，小径千盘纡。行人虽慎择，何者为夷涂。我行岳滩上，短亭临路隅。诗榜纷四壁，共伤辛氏姝。辛公罢会稽，归舟挈妻孥。惊涛触巨石，十掌一息殂。唯公倚敝篷，脱命颠沛馀。泥沙污玉质，波澜漾罗襦。草木为惨淡，鸥凫亦惊呼。娇魂逐流水，散漫何所如。遗骸不尽获，亦有葬江鱼。千金不垂堂，覆辙戒后车。尔死今四纪，曾无复沦胥。是身等浮云，变灭只斯须。在物苟有益，宁辞死非辜。沉江耻谗国，人皆笑三闾。杀身以成仁，圣言良不诬。溺死岂尔志，庸知非良图。纷纷殖已利，感叹独踌躇。
白沙驿弔辛氏
作者：许景衡
朝代：宋

剑溪激流湍，狠石森戈殳。
剑山皆壁立，小径千盘纡。
行人虽慎择，何者为夷涂。
我行岳滩上，短亭临路隅。
诗榜纷四壁，共伤辛氏姝。
辛公罢会稽，归舟挈妻孥。
惊涛触巨石，十掌一息殂。
唯公倚敝篷，脱命颠沛余。
泥沙污玉质，波澜漾罗襦。
草木为惨淡，鸥鳬亦惊呼。
娇魂逐流水，散漫何所如。
遗骸不尽获，亦有葬江鱼。
千金不垂堂，覆辙戒后车。
尔死今四纪，曾无復沦胥。
是身等浮云，变灭只斯须。
在物苟有益，宁辞死非辜。
沉江耻谗国，人皆笑三闾。
杀身以成仁，圣言良不诬。
溺死岂尔志，庸知非良图。
纷纷殖已利，感叹独踌躇。
石屏
作者：许景衡
朝代：宋

嗟我官永宁，天台祇兼驿。如何三过雁，未省一投屐。岂无谪仙梦，萧散到泉石。亦有山中诗，淋漓堆醉墨。当时巧酬唱，二左名藉藉。戴子尔何为，十载名山客。自言石桥下，醉耳惊霹雳。石桥富孙子，一一粲圭璧。希微小江山，妙尽丹青迹。怜我逸少徒，念念岷峨适。持此一拳许，已作千峰碧。我生痴钝杀，两眼眩白黑。尘埃浪奔走，簿领随戏剧。何阶探道要，回首谢形役。琴书载扁舟，归卧横塘侧。天台何必到，去路饶荆棘。端留石屏风，种种自可识。
石屏
作者：许景衡
朝代：宋

嗟我官永宁，天台祇兼驿。
如何三过雁，未省一投屐。
岂无谪仙梦，萧散到泉石。
亦有山中诗，淋漓堆醉墨。
当时巧酬唱，二左名藉藉。
戴子尔何为，十载名山客。
自言石桥下，醉耳惊霹雳。
石桥富孙子，一一粲珪璧。
希微小江山，妙尽丹青蹟。
怜我逸少徒，念念岷峨适。
持此一拳许，已作千峰碧。
我生痴钝杀，两眼眩白黑。
尘埃浪奔走，簿领随戏剧。
何阶探道要，回首谢形役。
琴书载扁舟，归卧横塘侧。
天台何必到，去路饶荆棘。
端留石屏风，种种自可识。
石泉小轩
作者：许景衡
朝代：宋

泉裂碧岩腹，兹焉復小渠。
泓澄元有在，溉濯乃其余。
孤迹寄江海，三年困簿书。
閒来俯清浅，感叹独踟躇。
石泉小轩
作者：许景衡
朝代：宋

泉裂碧岩腹，玆焉复小渠。泓澄元有在，溉濯乃其馀。孤迹寄江海，三年困簿书。閒来俯清浅，感叹独踟躇。
示世隆
作者：许景衡
朝代：宋
体裁：五言律诗

问讯吾家侄，题诗寄此情。遗孤犹小在，聪慧乞怜生。祖母今年老，门风待汝成。须知疏懒叔，早晚欲归耕。
示师言民表
作者：许景衡
朝代：宋
体裁：七言绝句

二子追凉古寺东，阴阴绿叶散清风。荜门蜗舍日亭午，试问此风同不同。
秋冬思家
作者：许景衡
朝代：宋

鈎帘危坐思悠悠，疏雨知人特地收。
明月清风孤馆夜，寒砧短笛异乡秋。
我生志气谁相许，何日身心得自由。
极目长天山隔断，吾家不见白云浮。
秋冬思家
作者：许景衡
朝代：宋

钩帘危坐思悠悠，疏雨知人特地收。明月清风孤馆夜，寒砧短笛异乡秋。我生志气谁相许，何日身心得自由。极目长天山隔断，吾家不见白云浮。
种树
作者：许景衡
朝代：宋
体裁：五言律诗

幽谷青青树，移根倩尔栽。祇疑荆棘地，不称栋梁材。岂为岁寒改，稍看春色回。清阴惟海国，回首思悠哉。
端午
作者：许景衡
朝代：宋

节序重重过，京华物物新。安排黍生角，妆点艾为神。穷巷无来客，他乡有故人。挥毫非楚些，谁与吊灵均。
端午
作者：许景衡
朝代：宋

节序重重过，京华物物新。
安排黍生角，粧点艾为神。
穷衖无来客，他乡有故人。
挥毫非楚些，谁与弔灵均。
繁叔见和再依韵谢之
作者：许景衡
朝代：宋

曾录新诗数百章，简编从此有辉光。当年俱是江边客，今日早为天上郎。竹叶一樽鱼似玉，梅花三弄月如霜。边城乐事还随分，莫教终朝有底忙。分明喜色满眉间，谁怕霜毛作老颜。况有杯盘留客醉，不教风雨为人悭。子真最爱横塘水，居士新迁巾子山。唯有诗坛小工部，吾君未可放教闲。
繁叔见和再依韵谢之·其一
作者：许景衡
朝代：宋
体裁：七言律诗

曾录新诗数百章，简编从此有辉光。当年俱是江边客，今日早为天上郎。竹叶一樽鱼似玉，梅花三弄月如霜。边城乐事还随分，莫教终朝有底忙。
繁叔见和再依韵谢之·其二
作者：许景衡
朝代：宋
体裁：七言律诗

分明喜色满眉间，谁怕霜毛作老颜。况有杯盘留客醉，不教风雨为人悭。子真最爱横塘水，居士新迁巾子山。唯有诗坛小工部，吾君未可放教闲。
纪梦诗郭荀卿见和次韵
作者：许景衡
朝代：宋

溪水泠泠溪上轩，登临谁道四并难。
当年髣髴梦仙坞，今日分明在广寒。
还忆鸠鸣云色重，似闻鷄唱漏声残。
刻舟已有新诗句，流落何妨作外官。
纪梦诗郭荀卿见和次韵
作者：许景衡
朝代：宋

溪水泠泠溪上轩，登临谁道四并难。当年髣髴梦仙坞，今日分明在广寒。还忆鸠鸣云色重，似闻鸡唱漏声残。刻舟已有新诗句，流落何妨作外官。
纵目轩诗
作者：许景衡
朝代：宋
体裁：五言律诗

真人已仙去，释子在高岑。暮色江山远，春风草木深。何人与题咏，今我亦登临。纵目皆云尔，谁知有纵心。
经臣重九假马同诸友登高
作者：许景衡
朝代：宋

借马登高日已曛，一尊眊氉自相亲。可怜山奥无多地，著尽秋来没兴人。病告看看近两旬，登高一一听诸邻。佩萸谁是佩刀者，落帽多应落解人。
经臣重九假马同诸友登高·其一
作者：许景衡
朝代：宋

借马登高日已曛，一尊眊氉自相亲。可怜山奥无多地，著尽秋来没兴人。
经臣重九假马同诸友登高·其一
作者：许景衡
朝代：宋

借马登高日已曛，一尊眊矂自相亲。
可怜山奥无多地，着尽秋来没兴人。
经臣重九假马同诸友登高·其二
作者：许景衡
朝代：宋
体裁：七言绝句

病告看看近两旬，登高一一听诸邻。佩萸谁是佩刀者，落帽多应落解人。
绝句
作者：许景衡
朝代：宋

五载客河关，尘沙满领间。扁舟下清阪，眼底是淮山。笑语三关去，扶持万里归。情知是同载，为底更沾衣。
绝句·其一
作者：许景衡
朝代：宋
体裁：五言绝句

五载客河关，尘沙满领间。扁舟下清阪，眼底是淮山。
绝句·其二
作者：许景衡
朝代：宋

笑语三关去，扶持万里归。情知是同载，为底更沾衣。
绝句·其二
作者：许景衡
朝代：宋

笑语三关去，扶持万里归。
情知是同载，为底更霑衣。
罗源护国院危簿以为大类庐山因作两绝句
作者：许景衡
朝代：宋

石桥松径入招提，尽道分明是虎溪。却恨归鞍太匆促，不能月下听猿啼。东林未到闻人说，护国门前最逼真。亦有远公能好客，他年同作社中人。
罗源护国院危簿以为大类庐山因作两绝句·其一
作者：许景衡
朝代：宋
体裁：七言绝句

石桥松径入招提，尽道分明是虎溪。却恨归鞍太匆促，不能月下听猿啼。
罗源护国院危簿以为大类庐山因作两绝句·其二
作者：许景衡
朝代：宋
体裁：七言绝句

东林未到闻人说，护国门前最逼真。亦有远公能好客，他年同作社中人。
翁老过邑
作者：许景衡
朝代：宋

百里弦歌地，别来俄至今。江山已陈迹，桃李漫馀阴。白发心犹壮，清歌酒屡斟。何妨镇还往，眷眷吏民心。
翁老过邑
作者：许景衡
朝代：宋

百里絃歌地，别来俄至今。
江山已陈迹，桃李漫余阴。
白髪心犹壮，清歌酒屡斟。
何妨镇还往，眷眷吏民心。
翁行简挽诗
作者：许景衡
朝代：宋
体裁：五言律诗

学舍贤师友，年家老弟兄。分符渺淮楚，倾盖忆都城。白雪千篇在，黄粱一梦惊。承家今有子，未觉负平生。
聪师邀入山
作者：许景衡
朝代：宋
体裁：七言律诗

学道无成亦可怜，纷纷膏火自熬煎。似闻沽酒邀元亮，故敢移书问大颠。州县徒劳输此日，云山高卧或他年。须知二老风流在，赏遍西枝月更圆。
节物诗
作者：许景衡
朝代：宋
体裁：五言律诗

江水西风急，江天作暝阴。乡山犹在眼，节物莫惊心。是处皆秋穫，谁家急暮砧。薄游愧妻子，飘荡到而今。
萤
作者：许景衡
朝代：宋
体裁：五言律诗

不知何处出，牢落水村边。隐隐犹含雨，飞飞欲近船。诗书看老矣，事业尚茫然。今夕知何夕，篷窗犹未眠。
蒲秀才集临川诗
作者：许景衡
朝代：宋

世人集句漫纷纭，吾子超然有异闻。
独把长矛探虎穴，不教仙翼浪鸡羣。
离离池上生春草，蔼蔼江南欲暮云。
喜得安居从此始，绝胜釐析事虚文。
蒲秀才集临川诗
作者：许景衡
朝代：宋

世人集句漫纷纭，吾子超然有异闻。独把长矛探虎穴，不教仙翼浪鸡群。离离池上生春草，蔼蔼江南欲暮云。喜得安居从此始，绝胜釐析事虚文。
虞仲访僧正见招以诗属亟归不及往依韵和报兼简康休二上人
作者：许景衡
朝代：宋

东溪自是老林师，千偈澜翻独此时。尽判百家无好句，故教二子亦能诗。逢迎蜡屐应班草，奔走芒鞋愧采芝。多谢相招故人意，更惭妙韵继前思。
虞仲访僧正见招以诗属亟归不及往依韵和报兼简康休二上人
作者：许景衡
朝代：宋

东溪自是老林师，千偈澜飜独此时。
尽判百家无好句，故教二子亦能诗。
逢迎蜡屐应班草，奔走芒鞵愧采芝。
多谢相招故人意，更惭妙韵继前思。
蜡祭前一日致斋亭午风日和暖呈同舍二绝
作者：许景衡
朝代：宋

明朝八蜡遍群神，今日风光渐可人。须信少陵能体物，分明腊近已含春。午枕昏昏迎好梦，斋房寂寂称幽人。却思寒夜诸公子，解作霜台一笑春。
蜡祭前一日致斋亭午风日和暖呈同舍二绝·其一
作者：许景衡
朝代：宋

明朝八蜡徧羣神，今日风光渐可人。
须信少陵能体物，分明腊近已含春。
蜡祭前一日致斋亭午风日和暖呈同舍二绝·其一
作者：许景衡
朝代：宋

明朝八蜡遍群神，今日风光渐可人。须信少陵能体物，分明腊近已含春。
蜡祭前一日致斋亭午风日和暖呈同舍二绝·其二
作者：许景衡
朝代：宋
体裁：七言绝句

午枕昏昏迎好梦，斋房寂寂称幽人。却思寒夜诸公子，解作霜台一笑春。
行之席上送忠彦
作者：许景衡
朝代：宋

客裏相看常草草，酒边一笑莫匆匆。
明朝各自东西去，回首江山宿雾中。
行之席上送忠彦
作者：许景衡
朝代：宋

客里相看常草草，酒边一笑莫匆匆。明朝各自东西去，回首江山宿雾中。
行之见和再寄
作者：许景衡
朝代：宋
体裁：七言绝句

大手从容静塞尘，人间犹诵病参军。诗家态度公能继，还见春空蔼蔼云。
行之见招观画
作者：许景衡
朝代：宋

唤我来看访戴图，溪山惨淡雪模糊。扁舟也待江湖去，更有王维妙手无。
行之见招观画
作者：许景衡
朝代：宋

唤我来看访戴图，溪山惨淡雪糢糊。
扁舟也待江湖去，更有王维妙手无。
行役诗
作者：许景衡
朝代：宋

行役无时节，春来又几时。柳条随处处，梅蕊亦枝枝。弱质曾无取，斯文祇自宜。眼边新物色，驻马暮江湄。
行役诗
作者：许景衡
朝代：宋

行役无时节，春来又几时。
柳条随处处，梅蘂亦枝枝。
弱质曾无取，斯文祇自宜。
眼边新物色，驻马暮江湄。
西湖夜归口占送李泰发
作者：许景衡
朝代：宋
体裁：七言绝句

山上徜徉湖上归，月明千顷浸玻瓈。明朝有客朝天去，多少红尘在马蹄。
论学
作者：许景衡
朝代：宋
体裁：四言诗

咨尔学者，学古之道。惟古善教，有伦有要。其学维何，致知格物。对身而诚，物我为一。匪曰我私，推之斯行。亲亲长长，而天下平。
访唐尉
作者：许景衡
朝代：宋
体裁：七言绝句

郭外青山带势斜，松篁深处子真家。年来钲鼓浑无事，卧看残阳映落霞。
试茶
作者：许景衡
朝代：宋

此生贫与病相兼，从仕居閒两不堪。
莫怪年来有茶癖，要看滋味在余甘。
试茶
作者：许景衡
朝代：宋

此生贫与病相兼，从仕居閒两不堪。莫怪年来有茶癖，要看滋味在馀甘。
诸友偶赋克己以战喻次韵酬之
作者：许景衡
朝代：宋
体裁：七言律诗

闻道除戎戒不虞，何须深考七家书。万全要在先谋帅，多算安能便胜予。岂止边陲卧鼙鼓，尝闻俎豆荐牢蔬。古来偃武修文者，会使人人有室庐。
调同舍
作者：许景衡
朝代：宋

播谷子，播谷子，尔休苦苦催春耕。劝农使者无一语，嗟尔聒聒知谁听。提葫芦，提葫芦，荒年有酒无人酤。先生年来亦不饮，花前愧尔情渠渠。杜鹃流血思归去，百舌从来巧言语。纷纷随意作春声，梦入钧天听韶濩。先生避俗厌烦喧，竹底诛茆尝闭户。苍苔满径人迹稀，嗟子胡为肯同住。声名尽道男子事，窗下谁知读书苦。灯花落也作罢休，早取商量君听取。
调同舍
作者：许景衡
朝代：宋

播谷子，播谷子，尔休苦苦催春耕。
劝农使者无一语，嗟尔聒聒知谁听。
提葫芦，提葫芦，荒年有酒无人酤。
先生年来亦不饮，花前愧尔情渠渠。
杜鹃流血思归去，百舌从来巧言语。
纷纷随意作春声，梦入钧天听韶濩。
先生避俗厌烦喧，竹底诛茆甞闭户。
苍苔满径人迹稀，嗟子胡为肯同住。
声名尽道男子事，窗下谁知读书苦。
灯花落也作罢休，早取商量君听取。
谢诸友
作者：许景衡
朝代：宋

绝学寥寥千载余，忽惊酬唱祖前书。
善人今得见之矣，吾道将行命也欤。
滴滴寒声消腊雪，融融生意看春蔬。
不才圣世甘无用，归去先人有敝庐。
谢诸友
作者：许景衡
朝代：宋

绝学寥寥千载馀，忽惊酬唱祖前书。善人今得见之矣，吾道将行命也欤。滴滴寒声消腊雪，融融生意看春蔬。不才圣世甘无用，归去先人有敝庐。
谢韩用可和记梦诗
作者：许景衡
朝代：宋
体裁：古风

尝闻欧阳子，自许一世豪。及得梅老蟠桃诗，畏彼松柏临蓬蒿。歘然欲以怪自戏，新句远继愈与郊。嗟我后来亦何为，敬诵遗墨徒嘈嘈。有时援笔学模写，矫首但觉嵩衡高。宣城无人颖尾空，百年风月何寥寥。那知吏部有孙子，年少力学精风骚。前日记梦属我韵，笔墨奔放欲与二子争秋毫。秦盆楚筑未觉陋，锵然入耳惊咸韶。昔我一官向天台，春风洞府生碧桃。简书坐束寸步不能到，落花流水空迢迢。羡君幽梦得所适，一饱便觉忘荤臊。要寻苏后评济漯，岂学刘阮迷妖娆。百年扰扰亦梦耳，更较长短论昏朝。不如吟诗饮美酒，从他世事如牛毛。
贺人祖父生辰
作者：许景衡
朝代：宋

青春嘉诞日，八十渭川师。林下有真乐，人间无愧辞。松梢看舞鹤，荷叶隐巢龟。赖有荣孙子，蓝袍荐寿卮。
贺人祖父生辰
作者：许景衡
朝代：宋

青春嘉诞日，八十渭川师。
林下有真乐，人间无愧辞。
松梢看舞鹤，荷叶隐巢龟。
赖有荣孙子，蓝袍荐寿巵。
贺生日诗
作者：许景衡
朝代：宋
体裁：七言律诗

庆系来从沁水园，勋门妇德众称难。旧闻孟母无欺语，新得嫦娥不老丹。行见綵衣添衮绣，更饶文砌拥芝兰。却须剩种黄金菊，留待年年献寿看。
贾村三首
作者：许景衡
朝代：宋

浩浩长河去不回，先生风采亦悠哉。累累古冢漫秋草，日暮牛羊自下来。芦苇萧疏倚断垣，贾家犹有两三村。锄犁蓑笠纷纷去，知是先生几代孙。涨河秋水日浑浑，独放扁舟过贾村。记得尘沙厌为客，初浮清汴出都门。
贾村三首·其一
作者：许景衡
朝代：宋

浩浩长河去不回，先生风采亦悠哉。累累古冢漫秋草，日暮牛羊自下来。
贾村三首·其一
作者：许景衡
朝代：宋

浩浩长河去不回，先生风采亦悠哉。
纍纍古冢漫秋草，日暮牛羊自下来。
贾村三首·其三
作者：许景衡
朝代：宋
体裁：七言绝句

涨河秋水日浑浑，独放扁舟过贾村。记得尘沙厌为客，初浮清汴出都门。
贾村三首·其二
作者：许景衡
朝代：宋
体裁：七言绝句

芦苇萧疏倚断垣，贾家犹有两三村。锄犁蓑笠纷纷去，知是先生几代孙。
资福清轩
作者：许景衡
朝代：宋
体裁：七言绝句

偶过清轩坐饷时，道人煮茗索题诗。红尘六月门前路，疏雨泠泠滴小池。
赠五台妙空师
作者：许景衡
朝代：宋

山僧栖在山之巅，胡为振锡来市廛。
且言自得相形术，愿与多士谈媸妍。
津涂穷通可逆数，名分巨细潜开先。
庞眉合享寿考福，鼎角堪持丞弼权。
人生肖貌虽若尔，天理应效非皆然。
条侯饿死始难必，裴度果相终何缘。
亨衢第以直道致，吉祉多为阴功延。
操修向善或向恶，感召凶吉如蹄筌。
予观传记考物理，谓师语议非无传。
出言少偷信不免，受玊苟堕知难全。
况乎素行未中积，敢以虚表要诸天。
富哉荀卿骋雄辩，推本心术深磨研。
九州功崇夏禹跳，三面德至成汤偏。
仲尼何长子弓短，古今无害为圣贤。
林宗知人出明性，清澈鉴裁犹澄渊。
大端亦贵器与识，规矩安可私方圆。
君平卜筮达至理，探索造化穷推迁。
与臣言忠子言孝，利害之际尤拳拳。
古人术学务原本，宁将浮说相拘挛。
羡师通论近名教，为师条列终吾篇。
赠五台妙空师
作者：许景衡
朝代：宋

山僧栖在山之巅，胡为振锡来市廛。且言自得相形术，愿与多士谈媸妍。津涂穷通可逆数，名分巨细潜开先。庞眉合享寿考福，鼎角堪持丞弼权。人生肖貌虽若尔，天理应效非皆然。条侯饿死始难必，裴度果相终何缘。亨衢第以直道致，吉祉多为阴功延。操脩向善或向恶，感召凶吉如蹄筌。予观传记考物理，谓师语议非无传。出言少偷信不免，受玉苟堕知难全。况乎素行未中积，敢以虚表要诸天。富哉荀卿骋雄辩，推本心术深磨研。九州功崇夏禹跳，三面德至成汤偏。仲尼何长子弓短，古今无害为圣贤。林宗知人出明性，清澈鉴裁犹澄渊。大端亦贵器与识，规矩安可私方圆。君平卜筮达至理，探索造化穷推迁。与臣言忠子言孝，利害之际尤拳拳。古人术学务原本，宁将浮说相拘挛。羡师通论近名教，为师条列终吾篇。
赠人
作者：许景衡
朝代：宋
体裁：古风

山阳隐君子，少有高世名。终身慕父母，事之如平生。青衫老一命，儒宫谈六经。经行必造门，怀如遇公卿。虚往而实返，授业多豪英。衣冠尘土闇，辩论江河倾。吟哦千万篇，迥与六艺并。鲍谢寒蝉噪，郊岛苍蝇声。先生兼众体，浑然独天成。
赠仁上人
作者：许景衡
朝代：宋

饱听长芦江水声，归看苕霅更分明。故人应叹遽如许，慈母翻愁太瘦生。邂逅舣舟同一笑，登临怀古亦多情。髯张好句新拈得，恰好而今送子行。
赠仁上人
作者：许景衡
朝代：宋

饱听长芦江水声，归看苕霅更分明。
故人应嘆遽如许，慈母翻愁太瘦生。
邂逅舣舟同一笑，登临怀古亦多情。
髯张好句新拈得，恰好而今送子行。
赠俞清老
作者：许景衡
朝代：宋
体裁：七言律诗

昔我江淮几还往，闻君兄弟有声名。小轩便作陶彭泽，五字何如李少卿。自说此身看老去，却惭相见太忙生。何时粗有田园计，把手江边取次行。
赠别卢行之三绝
作者：许景衡
朝代：宋

三载相从乐有馀，也知志业在诗书。柳亭蘸甲分携后，更有何人得似渠。寻常送客一樽酒，醉听离歌亦惨颜。今日匆匆折扬柳，高阳关里唱阳关。百金买得玉麒麟，千里看他气欲奔。知子犹能守家法，不应骑去傍人门。
赠别卢行之三绝·其一
作者：许景衡
朝代：宋

三载相从乐有余，也知志业在诗书。
柳亭蘸甲分携后，更有何人得似渠。
赠别卢行之三绝·其一
作者：许景衡
朝代：宋

三载相从乐有馀，也知志业在诗书。柳亭蘸甲分携后，更有何人得似渠。
赠别卢行之三绝·其三
作者：许景衡
朝代：宋

百金买得玉麒麟，千里看他气欲奔。知子犹能守家法，不应骑去傍人门。
赠别卢行之三绝·其三
作者：许景衡
朝代：宋

百金买得玉麒麟，千里看他气欲犇。
知子犹能守家法，不应骑去傍人门。
赠别卢行之三绝·其二
作者：许景衡
朝代：宋

寻常送客一樽酒，醉听离歌亦惨颜。今日匆匆折扬柳，高阳关里唱阳关。
赠别卢行之三绝·其二
作者：许景衡
朝代：宋

寻常送客一樽酒，醉聴离歌亦惨颜。
今日匆匆折扬柳，高阳关裏唱阳关。
赠别应仲康功二绝
作者：许景衡
朝代：宋

多谢故人怜逐客，不辞追路到吴山。谁知别意添悽断，却送归舟出北关。腊尽江梅未放春，欲将何物赠情亲。端居陋巷有真乐，寄语吴门老丈人。
赠别应仲康功二绝·其一
作者：许景衡
朝代：宋
体裁：七言绝句

多谢故人怜逐客，不辞追路到吴山。谁知别意添悽断，却送归舟出北关。
赠别应仲康功二绝·其二
作者：许景衡
朝代：宋
体裁：七言绝句

腊尽江梅未放春，欲将何物赠情亲。端居陋巷有真乐，寄语吴门老丈人。
赠吴子思
作者：许景衡
朝代：宋
体裁：五言律诗

花县初相见，清樽日笑歌。交情论厚薄，客路自蹉跎。历历功名意，骎骎岁月多。岂知同夜宿，还问命如何。
赠吴惇仁
作者：许景衡
朝代：宋
体裁：七言律诗

尘埃簿领判悠悠，瘦马寻春到海头。已是二毛侵老境，尚能一笑得英游。谁言前辈风流尽，我觉名家世业优。但得此心常了了，岂知州县是淹留。
赠夏倅
作者：许景衡
朝代：宋
体裁：七言律诗

九华直上参云汉，秀气由来出缙绅。闻道贤良归盛族，故应文彩继前尘。春风醴酒年年好，月色灯花处处新。他日传柑向双阙，还思曾醉慎江滨。
赠姚仪甫
作者：许景衡
朝代：宋

年少开千卷，生涯祇一瓢。声名动场屋，意气在云霄。素发今垂领，青衫尚折腰。未应轻斗禄，吏隐本逍遥。
赠姚仪甫
作者：许景衡
朝代：宋

年少开千卷，生涯祇一瓢。
声名动场屋，意气在云霄。
素髪今垂领，青衫尚折腰。
未应轻斗禄，吏隐本逍遥。
赠张同年诸孙诗
作者：许景衡
朝代：宋

绿发蒙茸初著巾，翁翁唤作掌中珍。始知诗礼趋庭早，又见芝兰满院春。青紫近来如拾芥，文章此去不劳神。尘埃衮衮元无补，应笑年家老丈人。
赠张同年诸孙诗
作者：许景衡
朝代：宋

绿髪蒙茸初着巾，翁翁唤作掌中珍。
始知诗礼趋庭早，又见芝兰满院春。
青紫近来如拾芥，文章此去不劳神。
尘埃衮衮元无补，应笑年家老丈人。
赠张承老
作者：许景衡
朝代：宋
体裁：五言律诗

永裕躬神武，开边绝汉西。虽云拥貔虎，犹未斩鲸鲵。吾子名家后，当年训士齐。天涯思往事，回首祇悽悽。
赠敏叔二首
作者：许景衡
朝代：宋

星郎持节厌驱驰，解组萧然两鬓丝。三纪声名诗独步，五州惠爱吏为师。裕陵松柏秋风早，茂苑江山落日迟。千载赤松应更喜，故人孙子也相随。公家旧物是莼鲈，好个归休便入吴。唯有五湖供放旷，也无三径可荒芜。酒樽倾倒随风月，诗句流传入画图。烟水悠悠来不尽，高名千古与之俱。
赠敏叔二首·其一
作者：许景衡
朝代：宋
体裁：七言律诗

星郎持节厌驱驰，解组萧然两鬓丝。三纪声名诗独步，五州惠爱吏为师。裕陵松柏秋风早，茂苑江山落日迟。千载赤松应更喜，故人孙子也相随。
赠敏叔二首·其二
作者：许景衡
朝代：宋

公家旧物是莼鲈，好个归休便入吴。唯有五湖供放旷，也无三径可荒芜。酒樽倾倒随风月，诗句流传入画图。烟水悠悠来不尽，高名千古与之俱。
赠敏叔二首·其二
作者：许景衡
朝代：宋

公家旧物是莼鲈，好箇归休便入吴。
唯有五湖供放旷，也无三径可荒芜。
酒樽倾倒随风月，诗句流传入画图。
烟水悠悠来不尽，高名千古与之俱。
赠朱深明
作者：许景衡
朝代：宋

十年走南北，委迹甘蠢蠢。旧学已茫然，疏慵长自哂。岂知江汉旁，名士有标准。高名久倾属，王事得亲近。可是臭味同，一笑脱畦畛。华堂照犀玉，觉我蜗舍窘。风流跂前辈，要当摅妙蕴。胡为饭藜藿，默坐师粲忍。微生縻簿领，与俗益矛盾。蹉跎谷口志，惭愧鹿门隐。百念已灰冷，积习扫未尽。绪馀君勿靳，迷途须汲引。
赠朱深明
作者：许景衡
朝代：宋

十年走南北，委迹甘蠢蠢。
旧学已茫然，疏慵长自哂。
岂知江汉旁，名士有标准。
高名久倾属，王事得亲近。
可是臭味同，一笑脱畦畛。
华堂照犀玉，觉我蜗舍窘。
风流跂前辈，要当摅妙藴。
胡为饭藜藿，默坐师粲忍。
微生縻簿领，与俗益矛盾。
蹉跎谷口志，惭愧鹿门隐。
百念已灰冷，积习扫未尽。
绪余君勿靳，迷途须汲引。
赠江左司
作者：许景衡
朝代：宋
体裁：七言绝句

先生见告汉江上，居士归从庾岭头。白日火珠无玷翳，閒花野草是春秋。
赠董公权
作者：许景衡
朝代：宋

前辈风流今扫地，怪君尚肯转头看。元来自作小儿子，犹及当初老长官。简册微言齐日月，弦歌馀泽在芝兰。却惭江海生尤晚，不得同年拜杏坛。
赠董公权
作者：许景衡
朝代：宋

前辈风流今扫地，怪君尚肯转头看。
元来自作小儿子，犹及当初老长官。
简册微言齐日月，絃歌余泽在芝兰。
却惭江海生尤晚，不得同年拜杏坛。
赠袁州仰山简长老
作者：许景衡
朝代：宋

简师本吾儒，学佛见阃奥。
开心涤尘滓，回首弃巾帽。
飘飘秋云意，凛凛霜柏操。
鱼鼓屡陪众，林壑常寄傲。
十年栖仰山，终日勤劝导。
欲酌清泠泉，为尔沃炎燥。
欲挥智慧剑，戒尔逞贪暴。
迷途自多梗，法岸岂易到。
惟知务引抜，仰不愧覆帱。
幽明虽难诘，善否疑有报。
岩间涌宝塔，兹事谁为造。
琢削宁须班，挽拽谁困奡。
一方竞奔走，万口尽諠噪。
守臣献异状，天子锡嘉号。
镇压等衡岳，扶持壮大宝。
师乎良有得，叟也无復道。
赠袁州仰山简长老
作者：许景衡
朝代：宋

简师本吾儒，学佛见阃奥。开心涤尘滓，回首弃巾帽。飘飘秋云意，凛凛霜柏操。鱼鼓屡陪众，林壑常寄傲。十年栖仰山，终日勤劝导。欲酌清泠泉，为尔沃炎燥。欲挥智慧剑，戒尔逞贪暴。迷途自多梗，法岸岂易到。惟知务引拔，仰不愧覆帱。幽明虽难诘，善否疑有报。岩间涌宝塔，兹事谁为造。琢削宁须班，挽拽谁困奡。一方竞奔走，万口尽諠噪。守臣献异状，天子锡嘉号。镇压等衡岳，扶持壮大宝。师乎良有得，叟也无复道。
赠郑介夫
作者：许景衡
朝代：宋
体裁：七言律诗

人笑流离自抱关，天教强健老林泉。回头岭海几千里，屈指星霜五十年。无事一樽谁与醉，有时两手自争先。也知世上皆儿戏，出处如公岂偶然。
赤鉴客馆以清陂名堂赋诗
作者：许景衡
朝代：宋

古渡谁教名赤鉴，新堂自是面清陂。何人好事能题榜，今我居先为赋诗。风静波平人散后，云收天阔月明时。可怜此个无穷意，多少渔翁醉不知。
赤鉴客馆以清陂名堂赋诗
作者：许景衡
朝代：宋

古渡谁教名赤鉴，新堂自是面清陂。
何人好事能题榜，今我居先为赋诗。
风静波平人散后，云收天阔月明时。
可怜此箇无穷意，多少渔翁醉不知。
赵持志出先公文炳所藏芦雁
作者：许景衡
朝代：宋

当年公子身通侯，锦衣玉食天上游。骑龙日日朝北斗，岂识万里江湖秋。但闻人说芦苇傍，枯荷翻倒风飕飕。四天墨黑雪欲落，群雁上下声咿呦。坐嗟上界足官府，十年高阁空双眸。岂无诗句强模写，晓梦不到寒江头。何人笔墨得能巧，活脱所见来神州。高堂素壁试披拂，已觉身在芦花洲。嗟嗟江海人，兀兀一叶舟。烟蓑雨笠不自好，风雪横来翻百忧。岂知公子曾未见，缣素髣髴千金酬。人生万事适意耳，过眼起灭皆浮沤。玉函置璧誇谨密，流落道路知谁收。公子好画岂云尔，要使万物供冥搜。至今好句在人口，泰华突兀黄河流。嗟我后来亦作诗，辞悭意鄙劳雕锼。愿起公子已死中，论诗观画一洗千古愁。
赵持志出先公文炳所藏芦鴈
作者：许景衡
朝代：宋

当年公子身通侯，锦衣玊食天上游。
骑龙日日朝北斗，岂识万里江湖秋。
但闻人说芦苇傍，枯荷翻倒风飕飕。
四天墨黑雪欲落，羣鴈上下声咿呦。
坐嗟上界足官府，十年高阁空双眸。
岂无诗句强模写，晓梦不到寒江头。
何人笔墨得能巧，活脱所见来神州。
高堂素壁试披拂，已觉身在芦花洲。
嗟嗟江海人，兀兀一叶舟。
烟蓑雨笠不自好，风雪横来翻百忧。
岂知公子曾未见，缣素髣髴千金酬。
人生万事适意耳，过眼起灭皆浮沤。
玉函置璧夸谨密，流落道路知谁收。
公子好画岂云尔，要使万物供冥搜。
至今好句在人口，泰华突兀黄河流。
嗟我后来亦作诗，辞悭意鄙劳雕锼。
愿起公子已死中，论诗观画一洗千古愁。
赵敦礼见招小饮投壶明日南去
作者：许景衡
朝代：宋

潇洒贤公子，閒邀病客俱。青灯初照席，彩箭已盈壶。隆准真龙种，清声想凤雏。扁舟明发处，应记梦华胥。
赵敦礼见招小饮投壶明日南去
作者：许景衡
朝代：宋

潇洒贤公子，閒邀病客俱。
青灯初照席，彩箭已盈壶。
隆凖真龙种，清声想鳯雏。
扁舟明发处，应记梦华胥。
赵虞仲过仙岩以诗见寄答之
作者：许景衡
朝代：宋

十年归梦在江湖，今日南飞塞雁孤。已觉登临多感慨，固应吟咏转荒芜。近闻仙岭寻先友，亦有诗筒及老夫。还许追随白莲社，横塘今已结茅庐。
赵虞仲过仙岩以诗见寄答之
作者：许景衡
朝代：宋

十年归梦在江湖，今日南飞塞鴈孤。
已觉登临多感慨，固应吟咏转荒芜。
近闻仙岭寻先友，亦有诗筒及老夫。
还许追随白莲社，横塘今已结茅庐。
赵表侄出先德彦章诗卷
作者：许景衡
朝代：宋
体裁：五言律诗

晚路嗟流落，长时任郁陶。故人今地下，新句出儿曹。野润春风早，霜清夜月高。杯盘旧行乐，江水日滔滔。
越州孝女朱娥祠诗
作者：许景衡
朝代：宋
体裁：七言律诗

十岁人家小女儿，凛然高节见临危。委身甘死凶人手，转眼犹怀大母慈。天子早曾加宠赐，邑官今为立新祠。若教娥与名俱没，畏敌忘亲未可知。
跋亨老所藏买田帖
作者：许景衡
朝代：宋

世间荣利等云浮，珍重先生早转头。
要得良田供玉粒，何妨累纸洒银鈎。
千金身后方为贵，十袭公家得尽收。
我亦尘埃倦游者，紫薸二顷尚悠悠。
跋亨老所藏买田帖
作者：许景衡
朝代：宋

世间荣利等云浮，珍重先生早转头。要得良田供玉粒，何妨累纸洒银钩。千金身后方为贵，十袭公家得尽收。我亦尘埃倦游者，紫薸二顷尚悠悠。
过吴子厚和醻杨时可壁间新句
作者：许景衡
朝代：宋
体裁：七言绝句

主人还往多佳客，小阁逢迎不计时。蘸甲一杯梅福醉，挥毫半壁子云诗。
过天姥见敏叔留题
作者：许景衡
朝代：宋
体裁：七言绝句

尊酒都门昔解携，绣衣持节大江西。却寻十载经行地，半壁新诗手自题。
过宝胜哭雅师二首
作者：许景衡
朝代：宋

凤凰岩石最棱嶒，十载重来强一登。怪底岩前能寂寞，年来失却两诗僧。陈迹都来俯仰间，空堂遗像已斓斑。白云谁道无情剧，犹向山前自往还。
过宝胜哭雅师二首·其一
作者：许景衡
朝代：宋
体裁：七言绝句

凤凰岩石最棱嶒，十载重来强一登。怪底岩前能寂寞，年来失却两诗僧。
过宝胜哭雅师二首·其二
作者：许景衡
朝代：宋
体裁：七言绝句

陈迹都来俯仰间，空堂遗像已斓斑。白云谁道无情剧，犹向山前自往还。
过强氏园诗
作者：许景衡
朝代：宋

门外游人拨不开，城阴小径点莓苔。疏枝淡蕊深深处，只有春风自往来。
过强氏园诗
作者：许景衡
朝代：宋

门外游人拨不开，城阴小径点莓苔。
疏枝淡蘂深深处，只有春风自往来。
过敏叔次韵
作者：许景衡
朝代：宋

花县曾联令宰裾，神都今喜没阶趋。青云羽翼看一鹗，秋水精神识二雏。历览何如少陵集，新诗便是梓州图。狂吟大胆谁知我，敢向龙门捋虎须。
过敏叔次韵
作者：许景衡
朝代：宋

花县曾联令宰裾，神都今喜没阶趋。
青云羽翼看一鹗，秋水精神识二鶵。
历览何如少陵集，新诗便是梓州图。
狂吟大胆谁知我，敢向龙门捋虎须。
过新息
作者：许景衡
朝代：宋

新息临通衢，赤白纷栋宇。古息渺村墟，相望十里许。我行属驰驿，枉道不可去。吊古独踟躇，指以示田父。伤哉彼美人，国破为人虏。惊魂懔风叶，暗泣泫花露。一死重太山，亦或轻一羽。犹能子元辩，独尔悄无语。旧物空颓垣，草木日繁芜。悠悠清淮水，千古亦东注。
过新息
作者：许景衡
朝代：宋

新息临通衢，赤白纷栋宇。
古息渺村墟，相望十里许。
我行属驰驿，枉道不可去。
弔古独踟躇，指以示田父。
伤哉彼美人，国破为人虏。
惊魂懔风叶，暗泣泫花露。
一死重太山，亦或轻一羽。
犹能子元辩，独尔悄无语。
旧物空頽垣，草木日繁芜。
悠悠清淮水，千古亦东注。
过朝娘墓所
作者：许景衡
朝代：宋
体裁：七言绝句

梦中眉目尚分明，一过空堂百感生。怀抱牵衣今已矣，春风渺渺暮潮平。
过灵壁阻雨不得游张园二绝
作者：许景衡
朝代：宋

云琐兰皋十亩园，苍官青士自应门。何须风雨遮来客，应怕莓苔有屐痕。当年诗酒早盘桓，无数萧萧碧玉竿。雨箨风梢如好在，故应知我转头看。
过灵壁阻雨不得游张园二绝·其一
作者：许景衡
朝代：宋

云琐兰皋十亩园，苍官青士自应门。何须风雨遮来客，应怕莓苔有屐痕。
过灵壁阻雨不得游张园二绝·其一
作者：许景衡
朝代：宋

云琐兰皋十畆园，苍官青士自譍门。
何须风雨遮来客，应怕莓苔有屐痕。
过灵壁阻雨不得游张园二绝·其二
作者：许景衡
朝代：宋
体裁：七言绝句

当年诗酒早盘桓，无数萧萧碧玉竿。雨箨风梢如好在，故应知我转头看。
过襄城三首
作者：许景衡
朝代：宋

公子言归岁月深，弦歌犹自有遗音。谁云故国无乔木，看取青青著作林。父老分明识长官，青衫绿鬓照朱颜。故知廊庙经纶意，也似鸣琴百里间。闻道爱民如爱儿，从教闾里作儿嬉。纷纷行路皆垂白，知是当年不忍欺。
过襄城三首·其一
作者：许景衡
朝代：宋

公子言归岁月深，弦歌犹自有遗音。谁云故国无乔木，看取青青著作林。
过襄城三首·其一
作者：许景衡
朝代：宋

公子言归岁月深，絃歌犹自有遗音。
谁云故国无乔木，看取青青着作林。
过襄城三首·其三
作者：许景衡
朝代：宋
体裁：七言绝句

闻道爱民如爱儿，从教闾里作儿嬉。纷纷行路皆垂白，知是当年不忍欺。
过襄城三首·其二
作者：许景衡
朝代：宋
体裁：七言绝句

父老分明识长官，青衫绿鬓照朱颜。故知廊庙经纶意，也似鸣琴百里间。
过西岑泛湖而归呈左经臣
作者：许景衡
朝代：宋

留连不觉久，萧寺足清风。
短棹平湖裏，孤城落照中。
朝廷尚多难，身世转飘蓬。
安得言分散，清尊岂易同。
过西岑泛湖而归呈左经臣
作者：许景衡
朝代：宋

留连不觉久，萧寺足清风。短棹平湖里，孤城落照中。朝廷尚多难，身世转飘蓬。安得言分散，清尊岂易同。
过西湖怀詹致一
作者：许景衡
朝代：宋
体裁：七言绝句

忆昨篮舆出城郭，灵芝轩槛共徘徊。故人短棹今天末，斜日湖山我独来。
还自乐寿寄卢行之三绝句
作者：许景衡
朝代：宋

涨水经春处处通，悠悠双桨夕阳中。谁教醉眼添诗思，不是松江万顷红。顺水知人欲到家，扁舟拂地过天涯。寄声幕下红莲客，稳放银河八月槎。当年玉帐抚辕门，鼙鼓声中十万军。妙略未应随手尽，诸郎才气各凌云。
还自乐寿寄卢行之三绝句·其一
作者：许景衡
朝代：宋
体裁：七言绝句

涨水经春处处通，悠悠双桨夕阳中。谁教醉眼添诗思，不是松江万顷红。
还自乐寿寄卢行之三绝句·其三
作者：许景衡
朝代：宋

当年玉帐抚辕门，鼙鼓声中十万军。妙略未应随手尽，诸郎才气各凌云。
还自乐寿寄卢行之三绝句·其三
作者：许景衡
朝代：宋

当年玉帐抚辕门，鼙鼓声中十万军。
妙畧未应随手尽，诸郎才气各凌云。
还自乐寿寄卢行之三绝句·其二
作者：许景衡
朝代：宋
体裁：七言绝句

顺水知人欲到家，扁舟拂地过天涯。寄声幕下红莲客，稳放银河八月槎。
还自南邑潮过不及渡因宿江上书所见
作者：许景衡
朝代：宋

漫刺辞主人，迟迟驾短辕。
郭外人烟晚，鸡犬自啾喧。
客事足俯仰，世涂多险艰。
行役亦云劳，未抵浪拘纒。
潮汐真无情，敛去如绝絃。
解衣试槃礴，旅鴈方联翩。
天末线缕动，钲鼓俄阗阗。
稍看黄金盘，呑吐洪涛间。
歘然洲渚失，浩荡连云天。
平生喜江海，岂但眼界寛。
飘流二十载，龌龊百忧煎。
今夕復何夕，玉壶俯人寰。
造物虽汝厄，宁不略汝怜。
清风一帆去，鼓柂余高眠。
佳处良在兹，畴昔劳永嘆。
还自南邑潮过不及渡因宿江上书所见
作者：许景衡
朝代：宋

漫刺辞主人，迟迟驾短辕。郭外人烟晚，鸡犬自啾喧。客事足俯仰，世涂多险艰。行役亦云劳，未抵浪拘缠。潮汐真无情，敛去如绝弦。解衣试槃礴，旅雁方联翩。天末线缕动，钲鼓俄阗阗。稍看黄金盘，吞吐洪涛间。歘然洲渚失，浩荡连云天。平生喜江海，岂但眼界宽。飘流二十载，龌龊百忧煎。今夕复何夕，玉壶俯人寰。造物虽汝厄，宁不略汝怜。清风一帆去，鼓柂馀高眠。佳处良在兹，畴昔劳永叹。
还自肃宁晚色可爱寄卢行之
作者：许景衡
朝代：宋
体裁：五言律诗

送客关城外，回鞭驿路长。风烟无限好，簿领底能忙。平野破寒木，红尘烘夕阳。新诗巧模写，最忆幕中郎。
远意
作者：许景衡
朝代：宋
体裁：五言律诗

远意诚难问，狂歌自不禁。花光春灼灼，月色夜沉沉。简册终何事，江湖独此心。野禽多意绪，飞集近寒林。
退食
作者：许景衡
朝代：宋

退食寻常无个事，杖藜萧散有馀欢。小桥落日莲峰碧，别圃薰风荔子丹。早路谋身多龃龉，馀生随意得盘桓。横塘应笑归来晚，短艇依然倚钓滩。
退食
作者：许景衡
朝代：宋

退食寻常无箇事，杖藜萧散有余欢。
小桥落日莲峰碧，别圃薫风荔子丹。
早路谋身多龃龉，余生随意得盘桓。
横塘应笑归来晚，短艇依然倚钓滩。
送世厚还乡
作者：许景衡
朝代：宋

断续黄梅雨，清凉小麦秋。
谪官犹逆旅，送汝上归舟。
松菊宜勤种，箪瓢善自谋。
余生须付託，可但鹿门游。
送世厚还乡
作者：许景衡
朝代：宋

断续黄梅雨，清凉小麦秋。谪官犹逆旅，送汝上归舟。松菊宜勤种，箪瓢善自谋。馀生须付托，可但鹿门游。
送为章
作者：许景衡
朝代：宋
体裁：七言律诗

使君遗爱在甘棠，故老于今尚未忘。椎钝自嗟生太晚，风流犹及见诸郎。鸣琴暂肯留山县，飞舄还同指帝乡。回首楼前江上月，夜来无故照离觞。
送人游天台
作者：许景衡
朝代：宋

洞裏桃花无数开，玉人不肯放春回。
未容梅福休官去，应怪刘郎独自来。
送人游天台
作者：许景衡
朝代：宋

洞里桃花无数开，玉人不肯放春回。未容梅福休官去，应怪刘郎独自来。
送从侄邦直丞长溪
作者：许景衡
朝代：宋

阮舍淹丞属，闽山得俊髦。诗书能自立，州县岂徒劳。迂拙从吾老，飞腾看尔曹。祇应记岑寂，尺素到江皋。
送从侄邦直丞长溪
作者：许景衡
朝代：宋

阮舍淹丞属，闽山得儁髦。
诗书能自立，州县岂徒劳。
迂拙从吾老，飞腾看尔曹。
祇应记岑寂，尺素到江皋。
送仲焕入颍诗
作者：许景衡
朝代：宋

好个石城无分到，问君此去意如何。一江春水竹叶酒，万点青山佛髻螺。闻道楚宫俱泯灭，祇应郢邑亦疑讹。直须索取图经看，莫只听他白雪歌。
送仲焕入颍诗
作者：许景衡
朝代：宋

好箇石城无分到，问君此去意如何。
一江春水竹叶酒，万点青山佛髻螺。
闻道楚宫俱泯灭，祇应郢邑亦疑讹。
直须索取图经看，莫只听他白雪歌。
送何亨老出守泰州
作者：许景衡
朝代：宋

海陵人说毗陵好，太守当年迥不群。新命而今分竹去，欢谣何似隔江闻。簿书幕下人谁任，尊俎楼头客自醺。千骑固应知体国，古来畎亩不忘君。
送何亨老出守泰州
作者：许景衡
朝代：宋

海陵人说毘陵好，太守当年迥不羣。
新命而今分竹去，欢謡何似隔江闻。
簿书幕下人谁任，尊俎楼头客自醺。
千骑固应知体国，古来畎亩不忘君。
送僧游天台
作者：许景衡
朝代：宋

石梁天绝赤城深，影落沧溟几万寻。
金策若回聊为说，慰予终老爱山心。
送刚巽还乡
作者：许景衡
朝代：宋

问君谒告还乡曲，来往涂程得几时。莫怪杯盘能草草，只缘行李弗迟迟。路从雁荡灵山好，秋入鸰原草树衰。京国艰难同旅食，而今莫遣老人知。
送刚巽还乡
作者：许景衡
朝代：宋

问君谒告还乡曲，来往涂程得几时。
莫怪杯盘能草草，只缘行李弗迟迟。
路从鴈荡灵山好，秋入鸰原草树衰。
京国艰难同旅食，而今莫遣老人知。
送吴师常
作者：许景衡
朝代：宋
体裁：五言律诗

吴君久羁旅，所至即为家。倾倒贤人酒，浮游仙客槎。此身惟愿健，万事尽从他。闻说今归矣，田园亦有涯。
送商霖兼简共叔
作者：许景衡
朝代：宋

末学纷纷只是夸，孔颜门户本无遮。
农工商贾皆同气，草木虫鱼是一家。
我欲收心求克己，公知诚意在闲邪。
汝南夫子规模大，归去相从海一涯。
送商霖兼简共叔
作者：许景衡
朝代：宋

末学纷纷只是誇，孔颜门户本无遮。农工商贾皆同气，草木虫鱼是一家。我欲收心求克己，公知诚意在闲邪。汝南夫子规模大，归去相从海一涯。
送师颜致康深道入京
作者：许景衡
朝代：宋

二子今西去，赠言聊尔规。勉哉精素业，行矣仕明时。破腊梅先蕊，含春柳欲丝。江边人散后，帆影渐参差。
送师颜致康深道入京
作者：许景衡
朝代：宋

二子今西去，赠言聊尔规。
勉哉精素业，行矣仕明时。
破腊梅先蘂，含春柳欲丝。
江边人散后，帆影渐参差。
送廖用中
作者：许景衡
朝代：宋
体裁：七言律诗

也知志业在诗书，可是才高与世疏。戏綵北游非我计，督邮南去近吾庐。官田雨足秋多黍，城市潮来食有鱼。更诵九江长短句，人间乐事得如渠。
送德祥四首
作者：许景衡
朝代：宋

天上张公子，河间善最多。三年种桃李，万室自弦歌。北阙今归去，斯民奈别何。会将清禁月，千里照嘉禾。天上张公子，同时桂籍人。江湖嗟迹远，关塞独情亲。鸿鹄宁无志，骅骝已绝尘。音书怜旧好，别后莫辞频。好去张公子，依然别后深。霜清风槭槭，野旷马骎骎。奕世皆荣问，连枝复好音。青云多意绪，宁复故人心。好去张公子，离歌尽一尊。朝廷方北顾，父老惜南辕。禦侮从先志，招携亦旧恩。须君对宣室，为我折群言。
送德祥四首·其一
作者：许景衡
朝代：宋

天上张公子，河间善最多。三年种桃李，万室自弦歌。北阙今归去，斯民奈别何。会将清禁月，千里照嘉禾。
送德祥四首·其一
作者：许景衡
朝代：宋

天上张公子，河间善最多。
三年种桃李，万室自絃歌。
北阙今归去，斯民奈别何。
会将清禁月，千里照嘉禾。
送德祥四首·其三
作者：许景衡
朝代：宋

好去张公子，依然别后深。霜清风槭槭，野旷马骎骎。奕世皆荣问，连枝复好音。青云多意绪，宁复故人心。
送德祥四首·其三
作者：许景衡
朝代：宋

好去张公子，依然别后深。
霜清风槭槭，野旷马骎骎。
奕世皆荣问，连枝復好音。
青云多意绪，宁復故人心。
送德祥四首·其二
作者：许景衡
朝代：宋
体裁：五言律诗

天上张公子，同时桂籍人。江湖嗟迹远，关塞独情亲。鸿鹄宁无志，骅骝已绝尘。音书怜旧好，别后莫辞频。
送德祥四首·其四
作者：许景衡
朝代：宋

好去张公子，离歌尽一尊。
朝廷方北顾，父老惜南辕。
御侮从先志，招携亦旧恩。
须君对宣室，为我折羣言。
送德祥四首·其四
作者：许景衡
朝代：宋

好去张公子，离歌尽一尊。朝廷方北顾，父老惜南辕。禦侮从先志，招携亦旧恩。须君对宣室，为我折群言。
送持后过越
作者：许景衡
朝代：宋

永嘉竹阁谈空相，自是僧中第一流。尽放衲僧来听讲，也容禅子不相谋。二林三峡曾经耳，万壑千岩试举头。提取净瓶涓滴许，有时散作五湖秋。
送持后过越
作者：许景衡
朝代：宋

永嘉竹阁谈空相，自是僧中第一流。
尽放衲僧来聴讲，也容禅子不相谋。
二林三峡曾经耳，万壑千岩试举头。
提取浄瓶涓滴许，有时散作五湖秋。
送李仔主木场寨
作者：许景衡
朝代：宋

塞垣人物岂寻常，推择而今属庙堂。戚里从来有名将，家声当复振诸郎。古陂解冻干顷碧，官柳惊春一拂黄。下马也知无个事，蓼花诗兴自难忘。
送李仔主木场寨
作者：许景衡
朝代：宋

塞垣人物岂寻常，推择而今属庙堂。
戚里从来有名将，家声当復振诸郎。
古陂解冻干顷碧，官柳惊春一拂黄。
下马也知无箇事，蓼花诗兴自难忘。
送李季成
作者：许景衡
朝代：宋

花入新年好，传觞日倚栏。
故人从此别，春色更谁看。
洒落余篇翰，芬芳识蕙兰。
片帆天际晚，回首独江干。
送李季成
作者：许景衡
朝代：宋

花入新年好，传觞日倚栏。故人从此别，春色更谁看。洒落馀篇翰，芬芳识蕙兰。片帆天际晚，回首独江干。
送李彦侯宰黄岩
作者：许景衡
朝代：宋

委羽人物已先去，陈迹风流犹至今。隐吏向来惭懒散，令君此去好追寻。春归山奥十里雪，霜后园林三寸金。况有左生诗句好，一尊端为伴高吟。自笑当初作底官，只应山水得盘桓。江楼风月传觞后，边塞尘沙行路难。闾里樵渔无失业，岁时箫鼓有馀欢。十年父老今何似，为我从头问讯看。
送李彦侯宰黄岩·其一
作者：许景衡
朝代：宋
体裁：七言律诗

委羽人物已先去，陈迹风流犹至今。隐吏向来惭懒散，令君此去好追寻。春归山奥十里雪，霜后园林三寸金。况有左生诗句好，一尊端为伴高吟。
送李彦侯宰黄岩·其二
作者：许景衡
朝代：宋

自笑当初作底官，只应山水得盘桓。
江楼风月传觞后，边塞尘沙行路难。
闾里樵渔无失业，岁时箫鼓有余欢。
十年父老今何似，为我从头问讯看。
送李彦侯宰黄岩·其二
作者：许景衡
朝代：宋

自笑当初作底官，只应山水得盘桓。江楼风月传觞后，边塞尘沙行路难。闾里樵渔无失业，岁时箫鼓有馀欢。十年父老今何似，为我从头问讯看。
送李彦礼
作者：许景衡
朝代：宋

持节西陲已清切，还舆北道却盘桓。当官未觉家风远，抗疏要令边计宽。世俗多应笑公拙，我曹徒解叹才难。但将名节为亲寿，何止平反一笑欢。
送李彦礼
作者：许景衡
朝代：宋

持节西陲已清切，还舆北道却盘桓。
当官未觉家风远，抗疏要令边计寛。
世俗多应笑公拙，我曹徒解嘆才难。
但将名节为亲寿，何止平反一笑欢。
送李忠彦
作者：许景衡
朝代：宋
体裁：五言律诗

留滞嗟为客，而今始据鞍。梅花春信早，星斗夜堂寒。此别十分饮，何时一笑欢。劳生强半在，见晚不须叹。
送笋与经臣
作者：许景衡
朝代：宋
体裁：七言绝句

短短犀簪尚带泥，重重书卷已参差。题诗分赠君应笑，何似东坡喷饭时。
送翁修撰
作者：许景衡
朝代：宋
体裁：五言律诗

天上曾三接，人间第一流。云章颁召节，锦里送行舟。急雨千山暮，回风五月秋。红旗犹可识，宾吏满江头。
送萧德宏
作者：许景衡
朝代：宋
体裁：五言律诗

孤屿何时别，双溪累月留。父兄安契阔，庠序得优游。宿雾散初日，春风乘去舟。好看清汴水，渺渺带伊流。
送董公权入洛
作者：许景衡
朝代：宋

蹉过名园百五期，眼前谷雨未为迟。好麾席上铁如意，拚醉花前金屈卮。尘土毋辞久行役，簿书何计得追随。河南耆旧俱冥寞，试问如今更有谁。
送董公权入洛
作者：许景衡
朝代：宋

蹉过名园百五期，眼前谷雨未为迟。
好麾席上铁如意，拚醉花前金屈巵。
尘土毋辞久行役，簿书何计得追随。
河南耆旧俱冥寞，试问如今更有谁。
送蒲秀才游南剑兼简上官守
作者：许景衡
朝代：宋

十年万事尽参差，惟有骚人似有期。
山水窟中为俗吏，簿书堆裏得新诗。
从来好古几成癖，此去论交亦可知。
安得相从飞两桨，看他郡国犬生牦。
送蒲秀才游南剑兼简上官守
作者：许景衡
朝代：宋

十年万事尽参差，惟有骚人似有期。山水窟中为俗吏，簿书堆里得新诗。从来好古几成癖，此去论交亦可知。安得相从飞两桨，看他郡国犬生氂。
送西京宗博林茂南赴乌程
作者：许景衡
朝代：宋

才名自昔等三张，阅骏无人似九方。
金谷园中辞绮席，水晶宫裏奏清商。
割鸡正好师言偃，歌鳯多应笑楚狂。
未信江湖留得住，凌云头角老昂藏。
送西京宗博林茂南赴乌程
作者：许景衡
朝代：宋

才名自昔等三张，阅骏无人似九方。金谷园中辞绮席，水晶宫里奏清商。割鸡正好师言偃，歌凤多应笑楚狂。未信江湖留得住，凌云头角老昂藏。
送赵仲明二首
作者：许景衡
朝代：宋

关塞相逢眼便青，从容犹得问平生。高谈大抵多忠义，先世元来好弟兄。但得朝廷收阀阅，不论文武尽功名。河堤奔走非吾事，去去神京信意行。役役都来几献酬，生憎别语搅离愁。五更门吏开鱼钥，千里春风在马头。若见游从出京国，为传消息到真州。田园未有归来计，萍梗而今已倦游。
送赵仲明二首·其一
作者：许景衡
朝代：宋
体裁：七言律诗

关塞相逢眼便青，从容犹得问平生。高谈大抵多忠义，先世元来好弟兄。但得朝廷收阀阅，不论文武尽功名。河堤奔走非吾事，去去神京信意行。
送赵仲明二首·其二
作者：许景衡
朝代：宋
体裁：七言律诗

役役都来几献酬，生憎别语搅离愁。五更门吏开鱼钥，千里春风在马头。若见游从出京国，为传消息到真州。田园未有归来计，萍梗而今已倦游。
送连子友守淮安二首
作者：许景衡
朝代：宋

古来江汉最风流，何况分符得显州。落日淮源香泛泛，含春沁水绿悠悠。两岐定有丰年瑞，五裤行闻载路讴。大观督邮谁见忆，萧萧华发对沧洲。忆昨银袍试广庭，桂科同日拜恩荣。几千里外相逢处，三十年间一梦惊。隼旆光华仍远别，豸冠流落独含情。清淮东下饶双鲤，江海何妨数寄声。
送连子友守淮安二首·其一
作者：许景衡
朝代：宋

古来江汉最风流，何况分符得显州。
落日淮源香泛泛，含春沁水绿悠悠。
两岐定有丰年瑞，五袴行闻载路讴。
大观督邮谁见忆，萧萧华髪对沧洲。
送连子友守淮安二首·其一
作者：许景衡
朝代：宋

古来江汉最风流，何况分符得显州。落日淮源香泛泛，含春沁水绿悠悠。两岐定有丰年瑞，五裤行闻载路讴。大观督邮谁见忆，萧萧华发对沧洲。
送连子友守淮安二首·其二
作者：许景衡
朝代：宋
体裁：七言律诗

忆昨银袍试广庭，桂科同日拜恩荣。几千里外相逢处，三十年间一梦惊。隼旆光华仍远别，豸冠流落独含情。清淮东下饶双鲤，江海何妨数寄声。
送韩存中学士二首
作者：许景衡
朝代：宋

郡国棠阴日日浓，乘轺衣绣惜匆匆。秋天雕鹗风云外，春草池塘梦寐中。闻道蓬瀛才有素，肯教江海乐无穷。斯民未作北亭别，使节时时过浙东。忆曾共饮扬雄宅，屈指而今又几年。还喜名藩陪燕俎，剩看醉墨洒吟笺。风烟羃羃留行旆，鸥鹭翩翩近画船。回首向来行乐处，断云疏雨湿江天。
送韩存中学士二首·其一
作者：许景衡
朝代：宋

郡国棠阴日日浓，乘轺衣绣惜匆匆。秋天雕鹗风云外，春草池塘梦寐中。闻道蓬瀛才有素，肯教江海乐无穷。斯民未作北亭别，使节时时过浙东。
送韩存中学士二首·其一
作者：许景衡
朝代：宋

郡国棠阴日日浓，乘轺衣绣惜匆匆。
秋天鵰鹗风云外，春草池塘梦寐中。
闻道蓬瀛才有素，肯教江海乐无穷。
斯民未作北亭别，使节时时过浙东。
送韩存中学士二首·其二
作者：许景衡
朝代：宋
体裁：七言律诗

忆曾共饮扬雄宅，屈指而今又几年。还喜名藩陪燕俎，剩看醉墨洒吟笺。风烟羃羃留行旆，鸥鹭翩翩近画船。回首向来行乐处，断云疏雨湿江天。
送高宰
作者：许景衡
朝代：宋

长爱西湖无点尘，楼台倒影杂星辰。
未能把钓为閒客，且喜鸣琴有主人。
揺桨何妨长载月，新堤最好是游春。
何须更说林间雉，看取熙熙百里民。
送高宰
作者：许景衡
朝代：宋

长爱西湖无点尘，楼台倒影杂星辰。未能把钓为閒客，且喜鸣琴有主人。摇桨何妨长载月，新堤最好是游春。何须更说林间雉，看取熙熙百里民。
送黄元宾还乡
作者：许景衡
朝代：宋
体裁：五言律诗

寄语黄夫子，而今正好行。麦秋最凉冷，梅雨半阴晴。客路空形役，乡山独眼明。偏亲应更喜，少妇好家声。
逗晓
作者：许景衡
朝代：宋

逗晓复篮舆，平田细路迂。村墟元阒寂，篱落更萧疏。吠犬行随客，痴童唤觑渠。从来喜淳朴，况复野人居。
逗晓
作者：许景衡
朝代：宋

逗晓復篮舆，平田细路迂。
村墟元阒寂，篱落更萧疏。
吠犬行随客，痴童唤觑渠。
从来喜淳朴，况復野人居。
道乐安寄杨县丞时可
作者：许景衡
朝代：宋

猗兰出众草，岁晚不可采。幽幽涧底松，独立色不改。成都有云昆，达识我所骇。形骸判土木，轩冕那能浼。端怀三釜养，尚赞百里宰。人方笑渠聋，我独悲众瞆。经行阊阖里，指述纷稚艾。爱之不可见，暮色生寒霭。一区已有宅，三径可无待。他年归去来，垂白看戏綵。林园日成趣，鸡犬亦自在。回看是非场，蛮触谁胜败。收身要闲健，肯坐老病悔。我亦钓横塘，相望渺云海。
道乐安寄杨县丞时可
作者：许景衡
朝代：宋

猗兰出众草，岁晚不可采。
幽幽涧底松，独立色不改。
成都有云昆，达识我所骇。
形骸判土木，轩冕那能浼。
端怀三釡养，尚赞百里宰。
人方笑渠聋，我独悲众瞶。
经行阊阖里，指述纷穉艾。
爱之不可见，暮色生寒霭。
一区已有宅，三径可无待。
他年归去来，垂白看戱綵。
林园日成趣，鸡犬亦自在。
回看是非塲，蛮触谁胜败。
收身要闲健，肯坐老病悔。
我亦钓横塘，相望渺云海。
道旁人家小轩
作者：许景衡
朝代：宋

方沼圆荷十数个，短墙新竹两三竿。凭栏尽日犹无厌，却借行人一饷看。
道旁人家小轩
作者：许景衡
朝代：宋

方沼圆荷十数箇，短墻新竹两三竿。
凭栏尽日犹无厌，却借行人一饷看。
邱隐夫传神
作者：许景衡
朝代：宋

曹霸逢佳士，慇勤为写真。今君仍妙笔，顾我独何人。轩冕曾无意，功名敢问津。会须添杖屦，却作自由身。
邱隐夫传神
作者：许景衡
朝代：宋

曹霸逢佳士，慇懃为写真。
今君仍妙笔，顾我独何人。
轩冕曾无意，功名敢问津。
会须添杖屦，却作自由身。
酬卢行之
作者：许景衡
朝代：宋

绿分冰片碎，金拂柳丝长。腊雪犹含冻，春风何太忙。会看莺出谷，不羡雁随阳。谁忆江梅发，风流八米郎。
酬卢行之
作者：许景衡
朝代：宋

绿分冰片碎，金拂柳丝长。
腊雪犹含冻，春风何太忙。
会看莺出谷，不羡鴈随阳。
谁忆江梅发，风流八米郎。
酬戴禹功闻蛙三绝诗
作者：许景衡
朝代：宋

谈经长下董生帷，知有蛙鸣在曲池。说似青衿来学者，莫因聒聒乱心思。春来蛙黾满陂湖，勿为繁声便疾渠。万物尔时均长养，洒灰未可信前书。水畔萤飞雨过时，天涯逐客独思归。惯听相应昏昏月，好在横塘旧钓矶。
酬戴禹功闻蛙三绝诗·其一
作者：许景衡
朝代：宋
体裁：七言绝句

谈经长下董生帷，知有蛙鸣在曲池。说似青衿来学者，莫因聒聒乱心思。
酬戴禹功闻蛙三绝诗·其三
作者：许景衡
朝代：宋
体裁：七言绝句

水畔萤飞雨过时，天涯逐客独思归。惯听相应昏昏月，好在横塘旧钓矶。
酬戴禹功闻蛙三绝诗·其二
作者：许景衡
朝代：宋
体裁：七言绝句

春来蛙黾满陂湖，勿为繁声便疾渠。万物尔时均长养，洒灰未可信前书。
醉柳亭
作者：许景衡
朝代：宋

忆在河间醉柳亭，十年南北叹漂萍。举头河上如相识，多谢逢人眼更青。
醉柳亭
作者：许景衡
朝代：宋

忆在河间醉柳亭，十年南北嘆漂萍。
举头河上如相识，多谢逢人眼更青。
野外
作者：许景衡
朝代：宋
体裁：五言律诗

野外连荒草，楼头正夕阳。凭栏空远目，何处是吾乡。王粲从军乐，少陵羁旅伤。男儿知底事，出处两难忘。
鑑湖
作者：许景衡
朝代：宋
体裁：五言律诗

贺老旧时宅，平湖照眼明。鱼虾无远近，菱芡自生成。历历疑犹见，纷纷尽肆耕。斯民日牢落，无路问鱼并。
铭刘安节墓
作者：许景衡
朝代：宋
体裁：古风

温温刘子其美璞，斯文有传与敦琢。始乎致知物斯格，沈涵充积卒自得。众人巧智独敦朴，众人迫隘独恢廓。众人利欲独淡泊，洞然无碍油然乐。
闻子瞻南迁
作者：许景衡
朝代：宋
体裁：五言律诗

陇蜀崎岖外，炎荒闻望中。黑头方世用，青眼忽途穷。遂作天涯客，何如塞上翁。幽愁还有作，笑杀赞皇公。
陈节秀才失目赠之兼简卓罗源
作者：许景衡
朝代：宋
体裁：七言律诗

何事诗翁遽失明，朋游相对泪纵横。祇应药石犹能疗，肯与风光便隔生。老去篇章方得意，春归梅柳最关情。风流密令云孙在，雪唱何妨屡寄声。
除夕别仲焕
作者：许景衡
朝代：宋
体裁：七言律诗

并辔不嫌车马尘，肯教节物恼行人。残年气候消磨尽，来日风光陡觉新。我已襄阳访耆旧，君方郢国和阳春。虽然不作多时别，怀古知谁意气亲。
静堂为弼上人题
作者：许景衡
朝代：宋

浮屠西来如转邮，方袍纷纷剧东瓯。
上人维弼志独优，翛然高举异凡俦。
从师度淮泝隋沟，神都岁月俄十周。
燕坐缥缈云中楼，明窗翰墨冰茧柔。
贵人旁午拥轩驺，问汝亦有所欲不。
此身南北真浮浮，黄金白璧谁能收。
乃独汲汲从英游，乞书览字无时休。
千年金石穷雕锼，上剧钟王下虞欧。
糢糊墨本如山邱，精神散漫不可求。
俗人贵耳贱两眸，今人古意岂不侔。
森然玉筯垂银鈎，怒猊渇骥蟠灵湫。
锦嚢象轴光油油，自笑长物犹见留。
幡然忽忆江湖秋，瓶锡东下如轻鸥。
诛茆伐木寒岩陬，名堂以静盖有由。
坐观蠢蠢遍九州，长空浮云水中沤。
眼前何曾无应酬，岚光波影相夷犹。
别来书札屡相投，问我何时泛扁舟。
西峰玊泉深且幽，杖藜来往亦风流。
红尘道路方悠悠，回首东南天尽头。
静堂为弼上人题
作者：许景衡
朝代：宋

浮屠西来如转邮，方袍纷纷剧东瓯。上人维弼志独优，翛然高举异凡俦。从师度淮溯隋沟，神都岁月俄十周。燕坐缥缈云中楼，明窗翰墨冰茧柔。贵人旁午拥轩驺，问汝亦有所欲不。此身南北真浮浮，黄金白璧谁能收。乃独汲汲从英游，乞书览字无时休。千年金石穷雕锼，上剧钟王下虞欧。模糊墨本如山邱，精神散漫不可求。俗人贵耳贱两眸，今人古意岂不侔。森然玉箸垂银钩，怒猊渴骥蟠灵湫。锦囊象轴光油油，自笑长物犹见留。幡然忽忆江湖秋，瓶锡东下如轻鸥。诛茆伐木寒岩陬，名堂以静盖有由。坐观蠢蠢遍九州，长空浮云水中沤。眼前何曾无应酬，岚光波影相夷犹。别来书札屡相投，问我何时泛扁舟。西峰玉泉深且幽，杖藜来往亦风流。红尘道路方悠悠，回首东南天尽头。
韦尉画孙倅宝冠山图
作者：许景衡
朝代：宋

问着蜡屐到何处，直在宝冠山上头。
碧涧坐来元洒落，彩毫画得便风流。
公方得志人间世，我亦长思物外游。
一幅须寻好东绢，閒人亭畔倩韦侯。
韦尉画孙倅宝冠山图
作者：许景衡
朝代：宋

问著蜡屐到何处，直在宝冠山上头。碧涧坐来元洒落，彩毫画得便风流。公方得志人间世，我亦长思物外游。一幅须寻好东绢，閒人亭畔倩韦侯。
题光武庙
作者：许景衡
朝代：宋

闻道三千惟一心，未应百万怕王寻。
可怜千载兴王地，城郭摧頺树草深。
题光武庙
作者：许景衡
朝代：宋

闻道三千惟一心，未应百万怕王寻。可怜千载兴王地，城郭摧颓树草深。
题叶家双莲亭
作者：许景衡
朝代：宋

鸳鸯也是池中物，何似芙蕖出水新。独蕊应惭今夜月，群花空占别时春。恭惟陶冶归元圣，闻道丹青忆老臣。更向东郊看合颖，我曹今作太平人。
题叶家双莲亭
作者：许景衡
朝代：宋

鸳鸯也是池中物，何似芙蕖出水新。
独蕋应惭今夜月，羣花空占别时春。
恭惟陶冶归元圣，闻道丹青忆老臣。
更向东郊看合颖，我曹今作太平人。
题坡竹
作者：许景衡
朝代：宋
体裁：五言绝句

劲节风霜日，平生忠义心。谁知身死后，寸墨市千金。
题寿圣院
作者：许景衡
朝代：宋

古寺重门裏，回廊一径幽。
水声长带雨，山色最宜秋。
寓宿已多日，题诗更少留。
此生随利禄，行路日悠悠。
题寿圣院
作者：许景衡
朝代：宋

古寺重门里，回廊一径幽。水声长带雨，山色最宜秋。寓宿已多日，题诗更少留。此生随利禄，行路日悠悠。
题平翠轩
作者：许景衡
朝代：宋

帘捲清霜晓尚寒，好峰重叠在阑干。登临每恨青山远，今日青山枕上看。
题平翠轩
作者：许景衡
朝代：宋

帘捲清霜晓尚寒，好峰重迭在阑干。
登临每恨青山远，今日青山枕上看。
题海山亭怀左经臣诗
作者：许景衡
朝代：宋
体裁：古风

去年登斯亭，江山照尊俎。眼中十年旧，一笑便尔汝。今年登斯亭，春风糁花絮。故人渺天末，云海滞鳞羽。尺素相濡沫，耿耿不我与。壁间指旧题，珠玉暗尘土。良辰岂易得，陈迹空处所。眷言继高韵，寸缕惭织组。嘉我二三子，肴核佐玉醑。欢然为倾倒，落日争起舞。丈夫贵适意，穷达付出处。洛阳真小儿，顾慕涕如雨。江流无日夜，而此独不去。何须数岁月，俯仰亦今古。
题竹阁
作者：许景衡
朝代：宋

西岑僧舍知多少，竹阁巍然鹿苑中。蜡屐登临非俗客，石床宴坐属诗翁。黄金阶砌纷纷月，碧玉窗棂细细风。千里江山应在眼，狂鞭何用作深丛。
题竹阁
作者：许景衡
朝代：宋

西岑僧舍知多少，竹阁巍然鹿苑中。
蜡屐登临非俗客，石床宴坐属诗翁。
黄金阶砌纷纷月，碧玉窗櫺细细风。
千里江山应在眼，狂鞭何用作深丛。
题紫膏院壁
作者：许景衡
朝代：宋

雪消溪谷已含春，雷动枪旗一簇新。解道人间最仙景，风流无复杜陵人。
题紫膏院壁
作者：许景衡
朝代：宋

雪消溪谷已含春，雷动枪旗一簇新。
解道人间最仙景，风流无復杜陵人。
题舒氏览秀楼诗
作者：许景衡
朝代：宋

绕屋青山罗髻鬟，小楼幽胜可跻攀。不论空翠烟霏处，尽在轩窗几研间。眼净更无黄土眯，身轻仍伴白云閒。他年定作还乡计，傥与亲朋一扣关。
题舒氏览秀楼诗
作者：许景衡
朝代：宋

遶屋青山罗髻鬟，小楼幽胜可跻攀。
不论空翠烟霏处，尽在轩窗几研间。
眼净更无黄土眯，身轻仍伴白云閒。
他年定作还乡计，傥与亲朋一扣关。
题醒心亭
作者：许景衡
朝代：宋
体裁：七言绝句

醒心亭下水悠悠，归棹匆匆更少留。何日飘然五湖去，醉吟还得过浮邱。
题野鹊
作者：许景衡
朝代：宋
体裁：七言绝句

羽物从来数易完，张生妙笔更多端。东山诗老今黄壤，野鹊寒林忍更看。
题雁荡山图
作者：许景衡
朝代：宋
体裁：七言律诗

别来尝忆旧跻攀，好信迢迢慰病颜。多按地图传药石，不烦魂梦到仙山。尘沙犹在微茫处，云水都归指顾间。看取荡中多少雁，只应飞倦始知还。
食笋
作者：许景衡
朝代：宋
体裁：古风

山中春物早，霏红乱桃杏。霜筠固自如，挺立万夫整。蛰雷走狂鞭，迸地惊脱颖。鲜华竞时节，露箨含朝景。山家窘口腹，撷摘尽畦町。林间忽斑斑，一笑脱愁境。呼儿且朝饭，缥缈度云岭。海犀纷纵横，荆玉灿光烱。士生得所适，藜藿厚五鼎。膏粱谁不饱，去去多侥倖。
马首石诗
作者：许景衡
朝代：宋
体裁：七言绝句

世俗亦知千里远，却将凡马被雕鞍。何人欲识真龙种，好向岩头子细看。
驻马诗
作者：许景衡
朝代：宋
体裁：五言律诗

驻马长河曲，穿林小径斜。犹能寻隐逸，可是厌泥沙。轩冕虽无意，田园尚有涯。何时策筇竹，随意到山家。
默室
作者：许景衡
朝代：宋

宝冠题榜意已到，竹阁作铭言岂多。
入室人人知是默，谁知个裏有倾河。
默室
作者：许景衡
朝代：宋

宝冠题榜意已到，竹阁作铭言岂多。入室人人知是默，谁知个里有倾河。
龙华马铺怀卢行之去年邂逅
作者：许景衡
朝代：宋

去年南邑归，春风拂征辔。
相从一笑顷，花卉方妩媚。
岁月俯仰间，还到经行地。
壁间旧诗句，尘土日蒙閟。
老境牵俗累，节物揺乡思。
归欤怅何时，与子同此味。
浮云有南北，况乃为禄仕。
置之勿復论，一醉了春事。
龙华马铺怀卢行之去年邂逅
作者：许景衡
朝代：宋

去年南邑归，春风拂征辔。相从一笑顷，花卉方妩媚。岁月俯仰间，还到经行地。壁间旧诗句，尘土日蒙閟。老境牵俗累，节物摇乡思。归欤怅何时，与子同此味。浮云有南北，况乃为禄仕。置之勿复论，一醉了春事。
□□□·清商怨
作者：賀鑄
朝代：宋

揚州商女□□□。□□□□□。□寄扁舟，江南湖北道。津頭龍祠屢□。□信指、半春前到。笑倚危檣，朝來風色好。
□□□·鷓鴣天
作者：賀鑄
朝代：宋

留落吳門□□□。□□□□□□□。扁舟更入毗陵道，卻□□□□□□。□□念，付清觴。樵青與我和滄浪。浮雲□是無根物，南北東西不礙狂。
三山
作者：賀鑄
朝代：宋

南朝鳳皇臺，置酒昔高會。
酒酣望三山，宛在青天外。
長哦謫仙吟，如啖鯨鯢鱠。
明日信東風，孤帆出其背。
荒戍接江濆，開門適相對。
鼎足跱長川，不爲舟檝礙。
雨暘雲吞吐，早晏潮進退。
萬古免浮沈，曾微抃鰲戴。
伊余厭塵坌，閉目何可奈。
爽氣豁襟靈，山乎吾有頼。
嘗聞晉阿童，萬艫飛戈快。
徑造此山陲，滄波爲之隘。
顧我疲軟姿，功名讓前輩。
玄暉昔憑眺，物色頗有在。
他時挂武冠，刀劍行且賣。
山價略可酬，庵栖謝當代。
遠持三山磯，况彼七里瀨。
猶得傲狂奴，吾無故人待。
三月二十日遊南臺
作者：賀鑄
朝代：宋

晴春六十日，不與酒盃親。
吏事豈無閒，風雨復兼旬。
始作南城遊，時物固已陳。
掃不見桃李，濃綠迷荆榛。
登高暫逍遥，引目清泗濱。
向田有交逕，俯城皆要津。
得意屬禽魚，可愛不可馴。
顧余千里客，眷此十日春。
胡不念爾生，筋骸勞欠伸。
二十起丁籍，一官初爲貧。
侜張西復東，甑滿萊蕪塵。
黄綬彼何物，豕苓安足珍。
山園有芳蘭，幽珮手自紉。
長哦白雲謠，遐想紫陽真。
去矣南昌尉，庶幾乎若人。
三鳥詠·子規行
作者：賀鑄
朝代：宋

長江靡迤山坡陀，旅竹荒松蒙蔦蘿。
蠶初眠起風日暖，梅弄黄時烟雨多。
山間有徑行逶迤，倦客據鞍生睡魔，奈爾思歸啼鳥何。
子規鳥，不如歸去好。
誰家西北最高樓，幾爲王孫怨芳草。
子規憐爾解歸飛，我獨何心長不歸。
十年迹絕蘇門道，夢裏舊遊知是非。
一官竊食官倉米，十口之家飽而已。
金印錦衣耀閭里，少年此心今老矣，問舍求田從此始。
三鳥詠·提壺引
作者：賀鑄
朝代：宋

綠野带江春漠漠，露溼花蔫朝暮薄。
年芳婉娩欲辭人，啼鳥殷勤勸行樂。
提壺真起予，十千美酒當賸沽。
金龜寶貂家所無，持底可過黄公壚。
調官東來今幾日，謂有公田宜種秫。
朝廷未除私釀律，安得一試焦革術。
提壺鳥，嘆吾與爾皆悠悠。
君不見長安兩市多高樓，大書酒旆招貴遊。
脫聞提壺鳴樹頭，論槽買甕更獻酬。
庶幾此聲知所投，胡爲南鄉長滯留，端使北宗狂客羞。
三鳥詠·竹雞詞
作者：賀鑄
朝代：宋

東南澤國陂塘闊，旱歲少逢晴五月。
田間蛙喜雨冥冥，竹下雞啼泥滑滑。
而予不耕陂下田，田皋驅馬揮長鞭。
稻塍微茫絕復連，如躡鏡面流鮫涎。
植蹄沮洳不敢前，何暇顧惜青蓮乾。
竹雞鳥，汝幸飛翔羅罻外，安知此塗吁可畏。
雄雌更鳴方自慰，汝不能言意爲對。
君不見日圍赫赫是長安，大明宮闕開雲端。
雞人唱漏辰三刻，左右相君朝謁還。
前騶誰敢干，後乘不可攀。
飄颻青蓋望已遠，綠槐陰下沙隄閑。
長隄千步沙漫漫，風不驚塵雨亦乾。
君能馳騖此其所，何事江鄉行路難。
上巳後一日登快哉亭作
作者：賀鑄
朝代：宋

上巳信嘉辰，流觴傳舊俗。
良遊悵不遂，吏局方有屬。
東風吹曉雨，萬竅嗥林麓。
疑有泊舟人，狂歌河女曲。
逾朝始澄霽，物色如新沐。
城角趨危亭，登臨尉幽獨。
紛華掃不見，胡蝶飛平綠。
竚倚窮夕曛，悠哉此心目。
上巳晚泊龜山作
作者：賀鑄
朝代：宋

薄暮東風不滿帆，遲遲未忍去淮南。
故園猶在北山北，佳節可憐三月三。
蘭葉自供遊女佩，芸編聊對故人談。
洛橋車騎相望客，曾爲吳兒幾許慙。
上巳有懷金明池游賞
作者：賀鑄
朝代：宋

西城小雨宿塵消，春水溶溶拍畫橋。
拾翠汀洲白蘋發，披香宮殿紫雲高。
綵舟日晚綺羅醉，油幕風晴絲管焦。
俠少朋遊應念我，一年佳賞負今朝。
下水船
作者：賀鑄
朝代：宋

芳草青門路。還拂京塵東去。回想當年離緒。送君南浦。愁幾許。尊酒流連薄暮。簾卷津樓風雨。憑闌語。草草蘅皋賦。分首驚鴻不駐。燈火虹橋，難尋弄波微步。漫凝佇。莫怨無情流水，明月扁舟何處。
丙寅舟次宋城作
作者：賀鑄
朝代：宋

水館四邊村，登臨奈斷魂。
黄花開小徑，紅粉哭高原。
舟楫逢新火，松楸老故園。
斜陽一千里，依約是蘇門。
中秋日懷寄潘邠老賦
作者：賀鑄
朝代：宋

西戍角聲清且哀，東城鼓動殷然雷。
雨闌伏檻月可待，風橫檥舟君不來。
得酒未容歡獨伯，把書端與睡爲媒。
雪堂歛穀急還舍，更約頭陀黄菊開。
丹陽客舍示曾紆公衮
作者：賀鑄
朝代：宋

眼裏鉛華今日見，胸中冰炭幾時除。
欲知老子消懷處，靜夜青燈一卷書。
久病寄二三親友
作者：賀鑄
朝代：宋

早昧攝生理，百勞戕至真。
藥靈翻佐病，詩癖竟窮人。
終負黄壚恨，長違白首親。
一囊安可得，四壁未應貧。
燈下塵編淚，風前墓草春。
儻忘雞酒設，腹痛勿多嗔。
九日呈李成父
作者：賀鑄
朝代：宋

城中霧雨曉冥冥，坐失城頭百尺亭。
行樂固知非我事，苦吟猶得有君聽。
未應白髮饒新貴，任使黄華笑獨醒。
異日肯尋雞黍約，太行長遶故園青。
九日寄維揚劉明仲
作者：賀鑄
朝代：宋

揚舲瓜步背瓜洲，底處孤亭是玉鈎。
蠟燭有心啼別夜，布帆無恙到南州。
黄華嘉節與何事，白髮故人分取愁。
頼有滄江知客恨，長年西北望京流。
九日張謀父席上
作者：賀鑄
朝代：宋

浪竹低枝掃隙塵，到簾清月欲留人。
西家一斛黄華酒，沈醉吳音賀季真。
九日懷京都舊遊
作者：賀鑄
朝代：宋

昔年九日登臨處，把酒梁王舊吹臺。
今年九日登臨處，江上黄華殊未開。
一川落日隨朝下，萬里西風送雁來。
節物可驚人更老，宦情歸計兩悠哉。
九日登戲馬臺
作者：賀鑄
朝代：宋

當時節物此山川，倦客登臨獨惘然。
戲馬臺荒年自久，射蛇公去事空傳。
黄華半老清霜後，白鳥孤飛落照前。
不與興亡城下水，穩浮漁艇入淮天。
九日答張謀父見招
作者：賀鑄
朝代：宋

昨夜新霜滿菊叢，起來何面對西風。
白衣送酒無消息，頼有西鄰張長公。
九日雨中作
作者：賀鑄
朝代：宋

九夏赤旱百井枯，三秋積雨釜生魚。
淩高徑醉不易圖，問底黄葉今有無。
願致皎白來庭除，昏瞳爛卷勤卷舒。
管中一班聊自娛，未羨北里鳴笙竽。
少日用壯膽力麤，六鼇可取負而趨。
誰謂衰遲百病餘，雀鼠入屋不受驅。
長鋏長鋏歸來乎，泥深沒脛行無車。
咄嗟蠟屐非雙鳬，安得翩然過故都。
九月十日寄潘邠老
作者：賀鑄
朝代：宋

明月昔如許，懷人殊不來。
徒歌桃葉曲，又負菊華開。
尺紙緘愁去，扁舟載夢迴。
它年雞黍約，千里信悠哉。
二月二日席上賦
作者：賀鑄
朝代：宋

仲宣何遽向荆州，謝惠連須更少留。
二日舊傳挑菜節，一樽聊解負薪憂。
向人草樹有佳色，带郭江山皆勝遊。
載酒賦詩從此始，它年耆老話風流。
于飛樂
作者：賀鑄
朝代：宋

日薄雲融。滿城羅綺芳叢。一枝粉淡香濃。幾銷魂，偏健羨、紫蝶黃蜂。繁華夢斷，酒醒來、掃地春空。武陵原、回頭何處，情隨流水無窮。寄兩行清淚，想幾許殘紅。惜花人老，年年奈、依舊東風。
亡女勝璋哀辭
作者：賀鑄
朝代：宋

百痾沉頓彌兩年，何圖壯女死我先。
失聲忍號氣窒咽，淚如綆縻汲九泉。
嗚呼尚敢尤諸天，託非其人死失所。
父孱母囂猶棄汝，吞辛咀楚申何許。
萎荑殞英春不主，嗚呼萬古爲冤土。
京居感興
作者：賀鑄
朝代：宋

爲問長安客，何人識要津。
長持一馬箠，浪走六街塵。
城闕烟中曉，關河雪後春。
故園桃李在，樽酒願相親。
京居感興五首·其一
作者：賀鑄
朝代：宋

壯圖可復道，罄折營五斗。
負郭二頃田，何時落吾手。
京居感興五首·其三
作者：賀鑄
朝代：宋

稠人致高位，一二難遽數。
驃騎彼將軍，未應賢第五。
京居感興五首·其二
作者：賀鑄
朝代：宋

平生感激心，炯炯徒自許。
塵埃五十絃，難爲齊人拊。
京居感興五首·其五
作者：賀鑄
朝代：宋

長言與短調，誰謂高游藝。
謾賦芳草篇，長安居不易。
京居感興五首·其四
作者：賀鑄
朝代：宋

擾擾塵籠下，容身亦自賢。
橫屍道邊子，共笑直如弦。
京居春日遣懷
作者：賀鑄
朝代：宋

青梅小葉柳長條，相對春風各動搖。
物色依依如有待，人情忽忽自無聊。
五陵劍俠知誰健，三徑車工不我招。
好去廣津門下水，新秋穩送木蘭橈。
京居暮春感興二首·其一
作者：賀鑄
朝代：宋

閑坊稅屋遠人羣，晨鵲昏鴉亦厭聞。
無奈春風作多事，滿庭花絮正紛紛。
京居暮春感興二首·其二
作者：賀鑄
朝代：宋

擾擾奔蹄與疾輪，九街尋勝作狂人。
東風漫送朝來雨，可奈長安自古塵。
人南渡·感皇恩
作者：賀鑄
朝代：宋

蘭芷滿芳洲，遊思橫路。羅襪塵生步。迎顧。整鬟顰黛，脈脈兩情難語。細風吹柳絮。人南渡。回首舊遊，山無重數。花底深朱戶。何處。半黃梅子，向晚一簾疏雨。斷魂分付與。春將去。
人生七十稀
作者：賀鑄
朝代：宋

人生七十稀，行年今已半。
事功貴及時，遲暮復何算。
嗟吾夙多負，失怙在童丱。
詩禮思有聞，飄颻辭祖貫。
慈親念衰緒，猝猝營婚宦。
名姓繫西班，星霜亟徂換。
未築黄金臺，長歌白石爛。
豈無同心契，相望眇雲漢。
每虞狂飈至，摧折澗底幹。
異日偶班輸，抱柯徒永歎。
侍香金童
作者：賀鑄
朝代：宋

楚夢方回，翠被寒如水。尚想見、揚州桃李。姿秀韻閒何物比。玉管秋風，漫聲流美。燕堂開，雙按秦弦呈素指。寶雁參差飛不起。三五彩蟾明夜是。屈曲闌干，斷腸千里。
偶相逢·訴衷情
作者：賀鑄
朝代：宋

採山湧起翠樓空。簫鼓沸春風。桂娥喚回清晝，夾路寶芙蓉。長步障，小紗籠。偶相逢。豔妝宜笑，隱語傳情，半醉醒中。
傷春曲·滿江紅
作者：賀鑄
朝代：宋

火禁初開，深深院、盡重簾箔。人自起、翠衾寒夢，夜來風惡。腸斷殘紅和淚落。半隨經雨飄池角。記採蘭、攜手曲江遊，年時約。芳物大，都如昨。自怨別，疏行樂。被無情雙燕，短封難託。誰念東陽銷瘦骨。更堪白紵衣衫薄。向小窗、題滿杏花箋，傷春作。
僧居對雨二首·其一
作者：賀鑄
朝代：宋

簷雨濺濺滴砌沙，綠叢深處一榴花。
小窗隠几俄成夢，堪笑無功飯後茶。
僧居對雨二首·其二
作者：賀鑄
朝代：宋

平沙四繞護城堤，小雨經旬不作泥。
似與幽人慰牢落，一雙黄鳥隔牆啼。
內翰出龍眠居士寫真圖
作者：賀鑄
朝代：宋

落墨龍眠品入神，橫筇一見謫仙人。
孤雲老鶴來何處，異石清流有是身。
瞻仰生風開鬢髮，卷舒盥手敬星辰。
他年莫用黄金鑄，傳在人間此逼真。
再涉南羅渡
作者：賀鑄
朝代：宋

滯水生苔沒馬蹄，漲沙隠約見金隄。
禹功寖久人無繼，未信東流不復西。
再由赤埭有懷曹夢得
作者：賀鑄
朝代：宋

江上顛風倒客檣，江豚舞浪卷渾黄。
故人漂泊知何處，何日平安到故鄉。
野色蒼茫春尚淺，夢魂惝怳夜仍長。
可無百斛兵厨醖，此段離憂未易忘。
再送潘仲寶兼寄彭城交舊
作者：賀鑄
朝代：宋

風雨扁舟幸少留，爲君持酒話徐州。
白魚紫蟹秋初美，戲馬飛鴻夢屢遊。
二阮年來知健否，季真老去盡歸休。
白雲莊畔多閑地，不惜橫刀直換牛。
再遊西城
作者：賀鑄
朝代：宋

柳條破眼已堪攀，鷺下城隅水一灣。
後日重來寒食近，杏花林外見青山。
再酬訥師兼簡清凉和上人
作者：賀鑄
朝代：宋

莫謂功名是可希，定知求法不求衣。
此身於世百無用，異日與君同所歸。
遮眼何關黄卷在，安心更悟白牛非。
清凉有道平如掌，豈比他方大鐵圍。
冠氏寺居書懷
作者：賀鑄
朝代：宋

古剎荒凉晝掩門，鳴雞吠犬接西村。
窗間自記曾歸夢，樓外誰招欲斷魂。
漫賦新詩題琬琰，少逢佳客佩蘭蓀。
更堪愁肺經春病，負爾商歌酒一樽。
冠氏縣齋書事寄滏陽朋遊
作者：賀鑄
朝代：宋

小閣燒香麝煎濃，翠苔庭院綠陰風。
卷簾燕自雙飛去，敧枕人方半夢中。
秋鬢先於懷縣令，春愁多似義城公。
西園酒伴無消息，欲寄魚箋水自東。
冬夜寓直
作者：賀鑄
朝代：宋

落月半侵窗，蛩聲寒到牀。
羈人不堪此，夢後夜仍長。
結衣出庭戶，河漢正蒼凉。
浮陰暝四野，來雁不知行。
陳物悲暮節，畏途懷故鄉。
十年泥滓賤，半生靴板忙。
豈不志事功，筋骸難自强。
壯毛抽寸霜，烈膽磨尺鋼。
素尚竟誰許，行歌追楚狂。
冬夜懷寄周文清郭天輔
作者：賀鑄
朝代：宋

壁缸向滅硯生澌，仰屋重哦舊卷詩。
懸想北園閑散伴，青錢堆坐賭宮棋。
凌·金人捧露盤
作者：賀鑄
朝代：宋

控滄江。排青嶂，燕臺涼。駐採仗、樂未渠央。巖花磴蔓，妒千門、珠翠倚新妝。舞閒歌悄，恨風流、不管餘香。繁華夢，驚俄頃，佳麗地，指滄茫。寄一笑、何與興亡。量船載酒，賴使君、相對兩胡床。緩調清管，更為儂、三弄斜陽。
初見白髮示內
作者：賀鑄
朝代：宋

安能屈指計封侯，西日東風見白頭。
信是色身非我有，若論身外更悠悠。
別王銍性之
作者：賀鑄
朝代：宋

吾老無北里，子能詎南來。
臨分即間訣，薄暮更徘徊。
晚節徇微尚，方剛患多才。
此生南與北，出處兩悠哉。
北園初夏
作者：賀鑄
朝代：宋

天氣清和樹蔭濃，冥濛薄雨溼簾櫳。
蔫紅半落生香在，向晚玫瑰架上風。
千葉蓮·鷓鴣天
作者：賀鑄
朝代：宋

聞你儂嗟我更嗟。春霜一夜掃穠華。永無清囀欺頭管，賴有濃香著臂紗。侵海角，抵天涯。行雲誰為不知家。秋風想見西湖上，化出白蓮千葉花。
半死桐·鷓鴣天
作者：賀鑄
朝代：宋

重過閶門萬事非。同來何事不同歸。梧桐半死清霜後，頭白鴛鴦失伴飛。原上草，露初晞。舊棲新壠兩依依。空床臥聽南窗雨，誰復挑燈夜補衣。
南柯子·南歌子
作者：賀鑄
朝代：宋

斗酒才供淚，扁舟只載愁。畫橋青柳小朱樓。猶記出城車馬、為遲留。有恨花空委，無情水自流。河陽新鬢盡禁秋。蕭散楚雲巫雨、生此休。
南樓歌送武昌慎太守還朝
作者：賀鑄
朝代：宋

君不見鄂渚山環少城半，高牙之衝仰飛觀。
裴回華月天一隅，縹緲青山江兩岸。
題榜南樓非昔時，今人可復識元規。
唯餘在得昔時月，與此江山長住持。
公堂坐嘯無留事，清夜登臨誰辨此。
流風逸響殆千年，初見東吳貴公子。
剸繁健手付方州，迎刃未始逢全牛。
潢池小兒歸田疇，田無高下乃多收。
每尋不淺胡牀興，更有歌人行酒籌。
明日雲颿望嶢闕，鏡湖老生愁欲絕。
一錢何敢浼劉公，送行聊以南樓月。
照見金閨待漏時，結珮正冠勤曉謁。
公乎莫負鱸魚菰菜期，衣錦東還使持節。
南歌子
作者：賀鑄
朝代：宋

心蹙黃金縷，梢垂白玉團。孤芳不怕雪霜寒。先向百花頭上、探春□。傍水添新韻，橫牆露粉顏。夜來和月起憑闌。認得暗香微度、有無間。
南歌子
作者：賀鑄
朝代：宋

繡幕深朱戶，燻爐小象床。扶肩醉被冒明璫。繡履可憐分破、兩鴛鴦。夢枕初回雨，啼鈿半□妝。一鉤新月渡橫塘。誰認凌波微步、襪塵香。
南鄉子
作者：賀鑄
朝代：宋

柳岸艤蘭舟。更結東山謝氏遊。紅淚清歌催落景，回頭。□出尊前一段愁。東水漫西流。誰道行雲肯駐留。無限鮮飆吹芷若，汀洲。生羨鴛鴦得自由。
南鄉子
作者：賀鑄
朝代：宋

秋半雨涼天。望後清蟾未破圓。二十四橋遊冶處，留連。攜手嬌饒步步蓮。眉宇有餘妍。初破瓜時正妙年。玉局彈棋無限意，纏綿。腸斷吳蠶兩處眠。
卯醉口號
作者：賀鑄
朝代：宋

丙寅元祐初年冬，賀老困寓京塵中。
無心炙手權門熱，曝背晴陽坐屋東。
卷春空·定風波
作者：賀鑄
朝代：宋

牆上夭桃簌簌紅。巧隨輕絮入簾櫳。自是芳心貪結子。翻使。惜花人恨五更風。露萼鮮濃妝臉靚。相映。隔年情事此門中。粉面不知何處在。無奈。武陵流水卷春空。
叢臺歌
作者：賀鑄
朝代：宋

累土三百尺，流火二千年。
人生物數不相待，摧頹故址秋風前。
武靈舊壠今安在，禿樹無陰困樵采。
玉簫金鏡未銷沈，幾見耕夫到城賣。
君不見叢臺全盛時，綺羅成市遊春暉。
一從琱輦閉荒草，蕭散行雲無復歸。
韶魂想像風流在，晴華露蔓猶依稀。
盤紆棘逕撩人衣，禾黍晚成貊貉肥。
層簷碧瓦碎平地，夢作鴛鴦相伴飛。
登臨弔古將語誰，城郭人民今是非。
指君看取故時物，南有清流西翠微。
彷徨華表不忍去，豈獨遼東丁令威。
同張漢求宿升中院西寮
作者：賀鑄
朝代：宋

僧閤窗扉學畫船，青熒燈火對牀眠。
北風带雪披簷竹，渾似瀟湘夜泊天。
同王克慎宿清凉寺兼示和上人孫安之
作者：賀鑄
朝代：宋

六代風流不可尋，石頭勝槩古猶今。
疏鐘答響江山迥，啼鳥忘形松竹深。
借問白雲誰卜築，擬要明月共登臨。
終投逸少興公社，蔬粥麻衣事道林。
同畢紹寓泊永城招李深昆仲
作者：賀鑄
朝代：宋

滿城楊柳正黄繁，幾處鞦韆出短垣。
經雨河流失清淺，带雲春色乍寒暄。
從來嵇阮耽琴酒，況得機雲好弟昆。
咫尺津亭望齋館，杖藜相過莫辭煩。
同道通師之香林馬上
作者：賀鑄
朝代：宋

冰霜節候遲，淮楚早春時。
白草風頭急，黄雲日脚垂。
鳥聲投古戍，馬力倦長陂。
吾有官箴畏，勞生爾浪爲。
吳江送客
作者：賀鑄
朝代：宋

送別松陵道，輕舟助客拏。
湖空翦葭菼，市隘集魚蝦。
薄雨啼殘雪，新潮蝕嫩沙。
鏡中羞沓颯，行復見春花。
吳門柳·漁家傲
作者：賀鑄
朝代：宋

嘯度萬松千步嶺。錢湖門外非塵境。見底碧漪如眼淨。嵐光映。鏡屏百曲新磨瑩。好月為人重破瞑。雲頭豔豔開金餅。傳語桂娥應奈靜。堪乘興。尊前聽我遊仙詠。
吳門柳·漁家傲
作者：賀鑄
朝代：宋

窈窕盤門西轉路。殘陽映帶青山暮。最是長楊攀折苦。堪憐許。清霜翦斷和煙縷。春水歸期端不負。依依照影臨南浦。留取木蘭舟少住。無風雨。黃昏月上潮平去。
吳門秋懷
作者：賀鑄
朝代：宋

吳門客鬢再經秋，城郭籃舁久倦遊。
平靜松江三萬頃，不應無處著漁舟。
吹柳絮·瑞鷓鴣
作者：賀鑄
朝代：宋

月痕依約到西廂。曾羨花枝拂短牆。初未識愁那得淚，每渾疑夢奈餘香。歌逢嫋處眉先嫵，酒半酣時眼更狂。閒倚繡簾吹柳絮，問何人似冶遊郎。
呈李之儀
作者：賀鑄
朝代：宋

淹卧疲筋快曉晴，屋頭相報鵓鴣鳴。
病侵老境可憐許，春入故園何似生。
坐想蘭亭通曲水，行聞上巳接清明。
明年强健陪嘉集，定奪三觥賦不成。
呈纖手·玉樓春
作者：賀鑄
朝代：宋

秦弦絡絡呈纖手。寶雁斜飛三十九。徵韶新譜日邊來，傾耳吳娃驚未有。文園老令難堪酒。蜜炬垂花知夜久。更須嫵媚做腰肢，細學永豐坊畔柳。
和人傷春
作者：賀鑄
朝代：宋

入簾輕絮故依人，夢後題詩欲判春。
縱使相思解銷骨，此情終未作黄塵。
和人遊白雲莊二首·其一
作者：賀鑄
朝代：宋

原野正春風，登臨一醉同。
陰晴時未定，今古思何窮。
山勢落還起，溪流噎復通。
隠君方自得，可羨爾冥鴻。
和人遊白雲莊二首·其二
作者：賀鑄
朝代：宋

可愛白雲翁，前溪檥釣篷。
耕樵一徑下，井臼四鄰同。
倦宦終何得，餘生寄此中。
預煩多種秫，毋使酒盃空。
和別清凉和上人
作者：賀鑄
朝代：宋

明朝解携白鷺洲，後日相望黄鶴樓。
建業水清供白酌，武昌魚賤足音郵。
著身物外不無處，俛首人羣非有求。
願報西庵落成會，待公退卧儂歸休。
和同行潘生悒悒悠悠二首·其一
作者：賀鑄
朝代：宋

悒悒復悒悒，愁眠成夢泣。
薄暮落花天，高樓面風立。
和同行潘生悒悒悠悠二首·其二
作者：賀鑄
朝代：宋

悠悠復悠悠，淚寄東風流。
所思悵何許，西北齊雲樓。
和吳達夫見過留題
作者：賀鑄
朝代：宋

雀羅門巷不容車，杖屨相過一試茶。
後日相思會乘興，五雲溪上是儂家。
和崔若拙四時田家詞四首·其一
作者：賀鑄
朝代：宋

鼓聲迎客醉還家，社樹團欒日影斜。
共喜今年春賽好，纏頭紅有象生花。
和崔若拙四時田家詞四首·其三
作者：賀鑄
朝代：宋

雞聲犬吠遠相望，社酒登槽喚客嘗。
曉日晴明陂更闊，風吹蕎麥蜜花香。
和崔若拙四時田家詞四首·其二
作者：賀鑄
朝代：宋

野蔓牽花過短牆，麥秋時節併蠶忙。
迎門老父延行客，井汲清甘樹蔭凉。
和崔若拙四時田家詞四首·其四
作者：賀鑄
朝代：宋

晚雪漫漫沒兔罝，滿盃豆粥餉鄰家。
夜長少婦無舂織，一點青燈伴緝麻。
和張謀父遊石佛山觀魏太武書
作者：賀鑄
朝代：宋

中夏昔屯否，代邦天所開。
鴻圖屬太武，不世英雄才。
南洗洛陽血，西盪長安灰。
氈車十萬乘，略地驅風雷。
一葦濟長淮，築宮瓜步隈。
東鄰拜牢餼，走使爲婚媒。
雲旗即歸路，覽勝此裴徊。
俯揮鐵馬鞭，頑石同陶坏。
劃成四大字，屹栗陰虹摧。
淪精入崖壑，怒氣羞蟠回。
茫茫六百年，風雨生莓苔。
偉蹟寖銷泯，威靈安在哉。
生存貴無上，零落等塵埃。
君爲訪古遊，賦詩追七哀。
人生誰不爾，莫負手中杯。
和彭城王生悼歌人盼盼
作者：賀鑄
朝代：宋

東園花下記相逢，倩盼偷回一笑濃。
書簏尚緘香豆蔻，鏡奩初失玉芙蓉。
歌闌燕子樓前月，魂斷鳳皇原上鐘。
寄語虞卿謾多賦，九泉無路達魚封。
和杜仲觀青字詩二首·其一
作者：賀鑄
朝代：宋

青袍少年子，獨出青門遊。
逢人少青眼，凝笑望青樓。
窗中青蛾女，正爲青春愁。
心事屬青鳥，青驄能少留。
和杜仲觀青字詩二首·其二
作者：賀鑄
朝代：宋

白馬青絡頭，青萍寶带鉤。
青溪流水急，獨上青翰舟。
佳人青雀釵，手把青荷遊。
慕君青雲器，青髮結綢繆。
和潘豳老漢上屬目
作者：賀鑄
朝代：宋

白雲蒙山頭，清川山下流。
芳洲采香女，薄暮漾歸舟。
並蒂雙荷葉，逢迎一障羞。
持情不得語，大婦在高樓。
和王文舉別館初夏
作者：賀鑄
朝代：宋

薰風酣綠樹，午日思黄鸝。
的的羅窗夢，西鄰可得知。
和王文舉玉臺體
作者：賀鑄
朝代：宋

南城空目送，西館斷心期。
懸知今夜思，明燈半下帷。
和田錄事君義詠雪
作者：賀鑄
朝代：宋

千里龍沙失舊荒，四來雲物助蒼凉。
直疑見月應無影，未必因風始解狂。
枉費鉛華□楚女，不禁湯餠試何郎。
回中自是人間世，怊悵龜臺去路長。
和田錄事新燕
作者：賀鑄
朝代：宋

新巢故國兩依依，似與春華秋葉期。
雨過池塘得泥近，日高臺榭卷簾遲。
鞦韆節後初相見，祓禊人歸有所思。
雙侶多情擬憑杖，小牋封就碧雲詩。
和答鄭郎中見寄
作者：賀鑄
朝代：宋

客子由來懷故鄉，蘇門冷落白雲旁。
夢隨夜月鐘前斷，詩入秋風草共荒。
操板鎌靴遊宦厭，開樽揮麈舊歡長。
泜川逸老應相念，爲倚闌干向夕陽。
和邠老郎官湖懷古五首·其一
作者：賀鑄
朝代：宋

郎官老辭筆，得爾壽春碑。
姦賊餘靈在，斯文是戮屍。
和邠老郎官湖懷古五首·其三
作者：賀鑄
朝代：宋

昔人泯黄壤，陳迹變滄波。
劫火洞然壞，無如嘉句何。
和邠老郎官湖懷古五首·其二
作者：賀鑄
朝代：宋

白也遭時網，臨年放夜郎。
何妨去物遠，當道橫豺狼。
和邠老郎官湖懷古五首·其五
作者：賀鑄
朝代：宋

岑輔何爲者，當年唱不應。
名隨詩石在，附驥兩青蠅。
和邠老郎官湖懷古五首·其四
作者：賀鑄
朝代：宋

杜守王明府，吾知夫不凡。
解持餘酒胾，一飫逐臣饞。
和錢德循古意二首·其一
作者：賀鑄
朝代：宋

駕犁豈知耕，布穀不入田。
大農坐官府，百吏飽窮年。
和錢德循古意二首·其二
作者：賀鑄
朝代：宋

維漢南有箕，垂象列三辰。
長司簸揚職，糠秕居前塵。
和錢德循書懷
作者：賀鑄
朝代：宋

咄嗟世與我相疏，歲月推排負壯圖。
狂客大難兼外監，方回小得勝常奴。
胸中累塊亦何有，鬲上督郵非所須。
徑買一舟歸自好，五雲溪接當家湖。
和錢適德循寓懷二首
作者：賀鑄
朝代：宋

悠悠北山雲，苒苒東門草。
紛吾起故居，與爾即遠道。
巔崖博錙銖，得不償所耗。
寄語鄰牆翁，歲晚從吾好。
魯酒味自薄，楚歌聲更悲。
曾無忘憂用，安事酒歌爲。
西風激商序，流芳迫衰遲。
寄語鄰牆客，茲非行樂時。
和陳傳道秋日十詠·秋夜
作者：賀鑄
朝代：宋

病骨倦空林，曳杖閑庭步。
暗燭與寒蟲，迢迢思風露。
和陳傳道秋日十詠·秋晴
作者：賀鑄
朝代：宋

歸雲去悠悠，長風來獵獵。
簷角兩長楸，斜陽曬黄葉。
和陳傳道秋日十詠·秋曉
作者：賀鑄
朝代：宋

未捲半簾霜，猶疑在庭月。
倚樹汲清泉，疏風獵華髮。
和陳傳道秋日十詠·秋月
作者：賀鑄
朝代：宋

霜空出華月，樽酒聊相對。
別夜復嬋娟，故人千里外。
和陳傳道秋日十詠·秋望
作者：賀鑄
朝代：宋

宿雨塵霾靜，寒原黍稷空。
臨風聊放目，不爲送飛鴻。
和陳傳道秋日十詠·秋燕
作者：賀鑄
朝代：宋

梅梁巢已空，去此復何從。
勿憚歸飛遠，冰霜不爾容。
和陳傳道秋日十詠·秋興
作者：賀鑄
朝代：宋

擬從康樂公，雙躡登山屐。
晴夜宿天台，披雲看初日。
和陳傳道秋日十詠·秋蠅
作者：賀鑄
朝代：宋

不復怒飛聲，朝雞得擅鳴。
婆娑猶有地，媚竈畢餘生。
和陳傳道秋日十詠·秋雨
作者：賀鑄
朝代：宋

近砌擲鳴籤，長簷懸素綆。
溼翅暝鴉歸，高梧落寒井。
和陳傳道秋日十詠·秋風
作者：賀鑄
朝代：宋

紛紛脫柯葉，衮衮斷根蓬。
不待吹揚力，隨風亦自東。
和題毗陵薦福寺紅梅
作者：賀鑄
朝代：宋

一種梅生禪老家，屋簷古幹恣敧斜。
詩人莫訝深紅色，可勝尋常桃杏花。
品令
作者：賀鑄
朝代：宋

懷彼美。愁與淚。分佔眉叢眼尾。求好夢、閒擁鴛鴦綺。恨啼鳥、喚人起。目斷清淮樓上，心寄長洲坊裡。迢迢地。七百三十里。幾重山，幾重水。
問內
作者：賀鑄
朝代：宋

庚伏厭蒸暑，細君弄鍼縷。
烏綈百結裘，茹繭加彌補。
勞問汝何爲，經營特先期。
婦工乃我職，一日安敢墮。
嘗聞古俚語，君子毋見嗤。
癭女將有行，始求然艾醫。
須衣待僵凍，何異斯人癡。
蕉葛此時好，冰霜非所宜。
喚春愁·添聲楊柳枝
作者：賀鑄
朝代：宋

天與多情不自由。佔風流。雲閒草遠絮悠悠。喚春愁。試作小妝窺晚鏡，淡蛾羞。夕陽獨倚水邊樓。認歸舟。
喜雨
作者：賀鑄
朝代：宋

終春久旱暵，涉夏俄溽暑。
垢汗浼衣襟，梅津蒸柱礎。
黄霾閉赤景，測候錯辰午。
沙燕逐風鳶，翻飛遡來雨。
紛紛白羽箭，齊發萬牛弩。
落瓦復鳴階，浮漚如沸煮。
崇朝已沛浹，枯渴頓清瘉。
田父喜過從，迎門好相語。
蠶桑薄可具，豚酒與簫鼓。
擇吉謝叢祠，巫娘罷狂舞。
晨炊飽丁壯，庇笠耕舄鹵。
少緩麥租期，庶將秋稼補。
輸入太倉中，蕃肥任黄鼠。
城裡鍾·菩薩蠻
作者：賀鑄
朝代：宋

厭厭別酒商歌送。蕭蕭涼葉秋聲動。小泊畫橋東。孤舟月滿篷。高城遮短夢。衾藉餘香擁。多謝五更風。猶聞城裡鍾。
壬申上元有懷金陵舊遊
作者：賀鑄
朝代：宋

瓦官大庭千步方，燈如流螢月如霜。
高僧共禮旃檀像，遊女來焚薰陸香。
舊國破亡何物在，少年逐樂箇儂狂。
別來白社更牢落，回首衡湘春夢長。
夏夜懷寄傳道
作者：賀鑄
朝代：宋

疲筋任藜杖，行藥下僧坊。
月出河漢白，雨餘草木凉。
有懷社中子，引首東南望。
高韵少諧結，何心事征商。
泗濱六七月，萬柳鳴蜩螗。
大艑軻峨來，迎風坐胡牀。
投錢授赤券，豈所試君長。
申退尚多暇，不無金玉章。
而余方執熱，思得濯滄浪。
雲牋儻寫寄，珍重未相忘。
夏夜雨晴遣懷
作者：賀鑄
朝代：宋

積潦被廣陌，誰過牛儈翁。
閉關養尪瘵，藥石收良工。
高齋俯嘉樾，疏箔延清風。
左右列圖史，披張俄一通。
從嗤獺祭魚，聊學蠹書蟲。
坐挹古人語，孰云吾道窮。
浮生夢境間，不蔕之驚蓬。
生死猶物化，今昔賢愚同。
分陰賤垂棘，白日莫再中。
薄暮紛滓澄，寥寥還太空。
爲問此何夕，凉蟾生自東。
荒哉西園士，聯蓋追輕鴻。
行樂以至斯，不知息微躬。
側聆天雞鳴，凡耳初破聾。
吾從汗漫遊，遡景鞭垂虹。
濯纓咸池淵，晞髮若木叢。
親串不我忘，惠音赤鯶公。
長哦賦來歸，閱爾世上雄。
夜如年·搗練子
作者：賀鑄
朝代：宋

斜月下，北風前。萬杵千砧搗欲穿。不為搗衣勤不睡，破除今夜夜如年。
夜搗衣·搗練子
作者：賀鑄
朝代：宋

收錦字，下鴛機。淨拂床砧夜搗衣。馬上少年今健否，過瓜時見雁南歸。
夜行鄒縣道中遇雨作
作者：賀鑄
朝代：宋

昨日秋遂分，村村歛禾黍。
半夜宿田人，相嘑深陂雨。
駸駸馬上客，厭浥投何所。
暮發鄒子城，朝期飯東魯。
據鞍思假寐，顛墜慚不武。
俯畏道旁石，頹然如伏虎。
遠驚蕎麥華，白水漫洲渚。
安能叱吾馭，親闈寄西楚。
念昔卧蘇門，夙興猶及午。
豈謂從一官，羈離遽如許。
歸歟惜遲暮，幽愫將誰語。
頼爾草根蟲，助我長吟苦。
夢後聞蛩
作者：賀鑄
朝代：宋

籠燈耿欲滅，枕下蟲聲切。
底許事相關，煎人腸斷絕。
夢江南·憶江南
作者：賀鑄
朝代：宋

九曲池頭三月三。柳毿毿。香塵撲馬噴金銜。涴春衫。苦筍鰣魚鄉味美，夢江南。閶門煙水晚風恬。落歸帆。
夢相親·玉樓春
作者：賀鑄
朝代：宋

清琴再鼓求凰弄。紫陌屢盤驕馬鞚。遠山眉樣認心期，流水車音牽目送。歸來翠被和衣擁。醉解寒生鐘鼓動。此歡只許夢相親，每向夢中還說夢。
夢遊金陵設堂故基
作者：賀鑄
朝代：宋

燕堂遺址壓西州，剪徑捫蘿出石頭。
老木駸駸太相逼，連岡衮衮欲東流。
歌鐘誰話前朝事，風雨魂驚別夜遊。
夢境浮生更多病，結茅歸老信悠悠。
天門謠
作者：賀鑄
朝代：宋

牛渚天門險。限南北、七雄豪佔。清霧斂。與閒人登覽。待月上潮平波灩灩。塞管輕吹新《阿濫》。風滿檻。歷歷數、西州更點。
失調名
作者：賀鑄
朝代：宋

羅帷映月，玉研生冰。
失調名
作者：賀鑄
朝代：宋

風頭夢、吹無跡。
子夜歌
作者：賀鑄
朝代：宋

三更月。中庭恰照梨花雪。梨花雪。不勝悽斷，杜鵑啼血。王孫何許音塵絕。柔桑陌上吞聲別。吞聲別。隴頭流水，替人嗚咽。
定情曲
作者：賀鑄
朝代：宋

瀋水濃燻，眉粉淡妝，露華鮮映春曉。淺顰輕笑。真物外，一種閒花風調。可待合歡翠被，不見忘憂芳草。擁膝渾忘羞，回身就郎抱。兩點靈犀心顛倒。念樂事稀逢，歸期須早。五雲聞道。星橋畔、油壁車迎蘇小。引領西陵自遠，攜手東山偕老。殷勤制、雙鳳新聲，定情永為好。